url: =ZSS 5: Kiphatsakna Pan Kiniamkhiatna ah - Zomi Adventist Innkuan\nTukal sung Simding: Daniel 4:1–33; Pro. 14:31; 2 Kings 20:2–5; Jonah 3:10, Daniel 4:34–37; Phil. 2:1–11.\nKamngah: “Pasian honglak na lamdangte bangzah in lian ahi hiam? Abawl nalamdangte bangzah in vanglian ahi hiam? A tawntung in Pasian kumpi hi ding a, Amah in a tawntungin a uk paisuak ding hi.” (Daniel 4:3).\nKiphatsakna in mawhna kipatna hi. Vantung innsung a om Lucifer sung pan hong kipan hi. Pasian in Ezekiel tungtawnin, “Na melhoihna nakisaktheihpih kha a, na minthanna in nang hong haitatsak hi. Leilak ka hong denna a, kumpi dangte hilhkholhna in nang ka hong koih hi” (Ezekiel 28:17).\nKiphatsakna in Lucifer puksak a, tua kiphatsakna mite’ sungah hong guan in, Pasian langdona lam le kisiatna lamah hong makaih hi. Eite in apuksa mite ih hih manin, ih nuntak nadingin Pasian tungah kingamh ih hi hi. Silpiak khat peuh tawh septheih khatpeuh ih neih leh zong, Pasian kiangpan mah hi veve hi. Tua pipi khawng, a bang kiphatsakpih ih hi hiam? Kiniamkhiat mahmah ding hizawsop lo hiam?\nNebuchadnezzar, a kiniamkhiat theih ding hun sawtpi la hi. Meikhukpi sungah mi lina pa a muhkhit nangawn a nundan kheelthei nailo lailai hi. Pasian in, amah, kumpi panin hawlkhia in, ganhingte tawh a omkhop khit ciangin, a dinmun kitelpan phing hi.\nDaniel 4:1–33 simin. Kumpipa tungah bangthu piang hiam, Banghang hiam?\nPasian in Nebuchadnezzar tungah anihna mang piakik leuleu hi. Tutak in bel a mang mangngilh nawnlo hi. Babylon mipilte’n hilh theilo ahihmanun, kumpipa’n mangkhiatna gendingin Daniel teel hi. A mang sungah, van a nawk singkung golpi khat mu a, vanmite’n tua singkungpi phukpaai ding in thupia hi. A bultawng le a zung bekmah leitung vandaitui lakah nusiacip ding ci hi. Nebuchadnezzar lungkhampipen napen, vanmi in, “Amah in mihing lungsim nei nawnlo in, kum sagih sung ganhing lungsim a nei ding hi” (Dan. 4:16) a cihna mun ahi hi. Tua mangin dipkuathuai mahmah ahih manin Daniel in, hihmang a khiatna in, kumpipa aw, na galte ading hizaw tahen aci hi. Bangbang hitaleh, thumaan takin, tua mang in kumpipa a cihnopna a hihlam pulakkhia hi.\nLaisiangtho hunlai in, singkung pen, kumpi peuh, minam le gam peuh limpua sak uh hi (Ezekiel 17; 31; Hosea 14; Zech. 11:1, 2; Luke 23:31). Tua hi a, singkung golpi in, a kiphasak kumpipa cihna hipah hi. Amah’n, a neihsa khempeuh, Pasian kiangpan a hihna thu phawk khalo hi.\nDaniel 4:30 encian in. Pasian thuhilhna awlmawh hetlo a hihna, kumpipa in bang kampau hiam?\nKiphatsakna a lauhuai zia in, Pasian tungah ih kingakloh phamawh ahihna hong mangngilhsak zozen hi. Tua mangngilh lengpen, khathu lamah a lauhuai mahmah ahi hi.\nNa khansung in bang sepzawh peuh nanei hiam? Kiphasak hetlo in, na angtang thei diam? Bang cih ding?\nDaniel 4:27 simin. Hong piang dingthu a hilhkhol banah, Daniel in, kumpipa bang hih ding gen beh lai hiam? (Pau. 14:31 enkaak in).\nDaniel in mangkhia bek hilo in, Nebuchadnezzar a suahtak na’ng lampi laklai hi: “Tua ahih ciangin kumpipa aw, kong thuhilhna hong mangin. Mawhna bawl nawnkei inla, diktakin gamta in. Mizawngte hehpih leteh, tua in a sia a na gamtatnasate hong puahsak ding a, na nuamsa toto ding hi” (Dan. 4:27) a ci hi.\nNebuchadnezzar in Babylon hoihtak in lampha hi. A huan, tuiguamte, biakinn le innhoih tuamtuamte in Babylon pen, tanglai na lamdang khat in kipsak hi. A hoih mahmah tuate khempeuh pen, zawhthawh thu tawh salte le mizawngte’n a sepsak ahi hi. Bek thamlo gam buppi hauhnate pen, kumpipa gualnopna le ulianteng’ gualnopna bekin zang uh hi. Nebuchadnezzar kiphatsakna in, Pasian’ a theih nading pan khaktan bekthamlo in, mizawngte haksatna le kitangsap nate phawklo sakzo hi. Pasian in mizawngte awlmawh ding a tuam vilvel in hong hilhzo a, kumpipa mawhna dangdangte genlozaw in, mizawngte awlmawhlohna bekmah kawkpah hi.\nNebuchadnezzar aading thupuak thak lua hi tuanlo hi. Laisiangtho Lui kamsangte in, Pasian’ mite’n mizawngte a simmawh uhmah thuhilh denden hi. Kumpi panin a kihawlkhiatna thu mawhnate lakah khat in, mizawngte awlmawhlohna ahi hi. Khristiante ading hoihna sangpenin mizawng hehpihna hi a: mizawngte awlmawhlo le suksiatna in Pasian talsik a langdona ahi hi. Mizawngte don peuhleh, na khempeuh Pasian aa hi a, eite’ neihsa omlo a, hong kepsakbek ahi hi. I neihsa-te tawh mihuhna pen, Pasian in a neipa hi ci a, pahtawina ahi hi. I neihsa khempeuh manphatna theihna dingin, a neipa Pasian hi cihtheihna ahi hi. Tua mun santak lian kumpipa Nebuchadnezzar kiatna mun ahi hi. Eite’n zong, Pasian’ ukzawhna phawklo in nasemsem in, mizawngte ih panpih keileh a kibang ih hihi.\nKisik in Pasian kiang mawhmaisakna ngetding sangsik in, Nebuchadnezzar in, gilo in kiphasak ahih manin vantung thukhenna thuak hi (Daniel 4:28-33). A huan sungah a vak ciangin, keima sepsa vive ci in amah-le-amah akiphat laitakin, a lungsim hong kisia a, kumpi inn sungpan kihawlkhia hi. Ganhing lungsim hong nei a, ganhingte bangin hong om hi. Tu hun in zong tuabang natnate om thei zel a, “species dysphoria” “ganhing ut” cihna ahi hi.\n2 Kings 20:2–5; Jonah 3:10; le Jeremiah 18:7, 8 cihte simin. Tua mawhna daan pan suahtak theih na’ng lampi bang omci hiam?\nNebuchadnezzar in lam haksapi tawnkha hi. Ukzawhna a neih ciangin, Pasian tawh kizom khalo hi. A vangliatna teng zawngkhal sakin, ganhingte lakah omsak in, Pasian tung bekmah a kingamh dingcih phawkkik theihna hunpha ngahkik sak hi. Pasian in a hilhnop a thupipen pilna in “Vantung in Uk” (Daniel 4:26) cih thu ahi hi. A mantakin, kumpipa’ tung thukhenna tawh kisai in, a zaizaw Pasian’ deihna khat in, “mun khempeuh a om mihing khempeuh in, a lian Pasian in mite’ kumpi gamah vai a hawm hi cih thei ding uh hi. Amah in, a teelpeuhpeuh, aneupen zong kumpi a suakthei ding hi” (Dan. 4:17) ci hi. Nebuchadnezzar tungah a kipia thukhun pen tulai hun eite aading zong ahi hi. Eite zong “mihing” vive mah ih hih manin, ih sinna bulpi ahi “mihingte kumpigam sungah zong Sangpen Pa’n Uk” hi cih ih phawk den ding hi.\nSee also ZSL 7: Kampau, Athu le A Kizoppih Thute\nSangpen pa’n ukcih ih theihna bangzah in thupi hiam? Ei’ ukzawhna nuai a omte tungah I nasep dingdan bang hong theisak naci hiam?\nDaniel 4:34–37 simin. Bangci, le banghangin, kumpipa aading nate kikheel hiam?\nPasian in, Nebuchadnezzar pen natna lamdang khat tawh vat himah leh, a lungsim damna piakik hi. Kum sagih a cin khitciangin, kamsangpa genkholh mah bangin, na khempeuh kikheelta a, cidamlo kumpipa in vantunglam ento hi (Daniel 4:34).\n“Kum sagih tawntung, Nebuchadnezzar pen, a mite’n lamdangsa mahmah uh a; leitung mite mai ah amah kiniamsak hi. A ngaihsutna hong ngahkik ciangin, kiniamkhiat in vantunglam ah Pasian ento a, Vanglian khut in amah satzo cih hong tel hi. Mi honpi mai ah, a mawhna hong pulaak in, Pasian in a hehpihna tawh a dinmun hongpia kik cih tangko hi” Ellen G. White, Prophets and Kings, p. 520.\nVantung lam ento leng kikheelna lian hong piang cihpen dotdot kullo hi. A theihna hong lutkik phetin, kumpipa’n pilna khang ing cipah lian hi. Hih tangthu in Nebuchadnezzar tangthu hilo zaw a, Pasian’ hehpihna tangthu hizaw hi. Kumpipa’n Israel’ Pasian pen a nuntakna Topa in a saan ding thumvei bang taisuah khinzo hi. A salmatsa Hebrew tangval 4 te’ tehpih omlo pilna a muh limlim in kikheel thei hi (Daniel 1), Daniel in a mang a khiatsaklai (Daniel 2), le Hebrew tangval 3 meikhuk sungpan a ki hotkhiat lai (Daniel 3).\nHizah hotkhiatna a muhkhit nungsang, a kiniamkhiat nopkei laileh, bang cih nawn ding? Lungsim khauhlua a hihmanin, Pasian in, a li veina hun a piakbehlai leh, kumpipa’ lungsim ngahzo a, kumpi tokhomah tusak kik hi (Daniel 4). Nebuchadnezzar etteh leng, Pasian in, Amah tawh ih kinaihtheih nading in, hunkhat khit khat hongpia zelzel hi. Paul in “mi khempeuh in hotkhiatna ngahin, thuman a theihkim ding Pasian in deih hi” (1 Tim. 2:4) na ci hi.\nPasian in nang hong niamkhiatna bangci bang peuh omhiam? Tuate tungpan bang pilna nangah hiam? Tua thuhilhnate na thuakzel lohna dingin, bangteng kikheel ding na hi hiam?\nA kisik Kumpipa’n Tangko: “Amah in leitung mite bangmahin a simkei hi” (Dan. 4:35). Ama’n a thupi mahmah bang hih hiam?\nNebuchadnezzar in, Pasian maan sang takpi cih bangci theih ding hiam? Daniel 4na zong Nebuchadnezzar gelh hi kici hi. Tua munsan pen, kumpipa in a gambup aading in lai hawmkhiat a bawl hihtuak hi. Hih lai sungah, amah’n a kiphatsakna, a haigawpna te le a kiniamkhiat theih nading Pasian’ nasepna cihte pulak hi. Tanglai kumpite in, amau-le-amau kiniamkhiatna lai cihkhawng gelh ngei khollo uh hi. Kumpi thuciaptehna khempeuh phialin, kumpipa phatna lai khawng peuh ciaptehna bawlzaw uh hi. Kiphatsakna le ganhing bang omna khawng pulakkhia cih pen kisiktaktak cihna hizaw hi. Tua banah, Pasian’ liatna pulak in, ama’ nuntakzia thute a ciaptehnalai bawl cihpen, Pasian’ nasepna khat hipah hi. Pasian maan a muh manin, amah ki-imcip thei nawnlo ta hi. Kumpipa thungetna le phatna late zong (Daniel 4:34-37) sungah om a, ama phutkhak taktakte ahi hi.\nSee also KHAZIH SUNGAH TAWLNGA (Content)\nKumpipa, tu in mithak taktak hita a, mihing thahatna ki ciangtanhlua cih hong telta hi. Lungdamkoh thungetna lianpi khat bawl a, Daniel’ Pasian min phat in “Amah in leitung mite bangmahin a simkei hi” (Dan. 4:35) ci in pulakkhia hi. Mihing te’n, kiphatsak tham nading bangmah neihetlo cihna hi. Nebuchadnezzar tangthu a tawpna lamah, kumpipa kiniamkhiat in, lungdam ko, Pasian’ min phat cih peuhmah pen, eite kiphatsak lohna’ng hong thuhilhna ahi hi.\nPasian in eite nuntakdan hong khelkhel hi. Bangzahta in nakiphasak phial a, mawhna nanei zongin, langdo mite le mawhnei mite Pasian’tate suahtheih kikna dingin Pasian in hehpihna le vangliatna tawh kidim hi.\nPhilippians 2:1–11 simin. Eite sungpan kiphat-sakna ih paihkhiat theih na’ngin, hih Laisiangtho ah bang i mu hiam?\nNgaihsutbeh Ding: ”Khatvei lai-a a kiphasak mahmah kumpipa, a kiniamkhiat mahmah Pasian tapa hong suak; a ngongtat, a khengval makaipa, a pil le hehpihthei kumpi hong suakta hi. Vantung Pasian khawng a ko ziahziahpa, Sangpenpa vangliatna hongtel a, Jehovah Pasian bekmah kikihta ding cih a tangkopa hong suak hi. Kumpite’ kumpipa, Tote’ Topa’ in, ukna aananei khempeuh zuihding thute hilh hi. Liatna taktak pen hoihna sungbekah omhi. Jehovah in a nungta Pasian ci in sang a, “Keimah Nebuchadnezzar in vantung Kumpipa phat in ka zahtak hi, Ama’ septe in thumaan a, Ama’ lampi in thukhenna: a kiphasak mite Amah’n niamkhiat thei hi.\nPasian deihnapen, leitung kumpi lianpente’n, Amah phatna pulak ding hi. Hih bangin mipi mai ah, Pasian hehpihna, hoihna le ukzawhna a tangkona pen anuntak sung in asep nunung pen ahi hi” E. G. White, Prophets and Kings, p. 521.\nKiphatsakna in siatna hong tun a: Pasian langdona lungsim ahi hi. Khengval lua nasa hiam? Nasakleh ngaihsun pha in. Mi khat a kiphatsakna lian semsem leh, midang kiphatsakna deihlo semsem hi. Na kiphatsak zah na theihnop leh nang-le-nang kidongpah in. Mi’n kei hong awlmawhloh, hong donloh ciang, honghep ciang, hong hopih buahbuah ciang cih khawng? Mikhat’ kiphatsakna cihpeuhmah, a dangkhat tawh a kidem hipahpah hi. Pawisung khawngah a gamlumpen hi nuam, midang’ ngaihzaw leh deihlo pah. Sumbawl nih kilem theilo.” C. S. Lewis, Mere Christianity [New York: Touchstone, 1996], p. 110. Lewis in nangma lungsimsung a om kiphatsakna hong musak nuam hi.\nHih Laisiangtho sung pan ih muhkhiat pen, Pasian’ ukzawhna, aana neihna. Hih thute banghangin telhuai sa na hiam? Hih thumaan teltheihna ding in, Sabbath in koibangdan in hong huhthei in na um hiam?\nLesson 8: SATAN ZAWHCIPSA GALPA\nZSL 2: INKUAN\nPrev post MSS 5: Sicily Ah Suang tawh Ki Deng\nNext post MSL 5: မာနထောင်လွှားခြင်းမှနှိမ့်ချင်းသို့


timestamp: atn

url: =Puahhuai Zogam Leitang :: ZOMI DAILY\nposted on 9 December 2014 at 12:07 pm Lomkholna: Article, RaphelKhuppi\nEi Zomi te pen ih pute ih pate khanlai pekpan kipan in Lokho nasemte ih hia, Noah suan le khak te hihang cileng kikhial lo kha ding hi.\nBanghanghiam cih leh Piancil 9: 20 ah, Noah pen “a man of soil” “Leitang nasempa” na kici a, amah in ‘leitang tungah nasem in, leitang tung pan apiang mehteh mehgah, ankungte tawh kivak hi’ cihnopna ahi hi.\nTua mah bangin ei Zomi te zong leitang tunga nasem, leitang tawh akivak lokho mite ihi a, kammal dang khatin cileng leitang pen ih nuntakna phungpi ahi hi. Ahi zong in tu hunciangin Khualzin gamvak, sumzong paaizong kitamta a, leitang ii thupitna kimangngilh tektek ta hi.\nBangzahtak in sum le paai hau in, nuamsa in ih omphialmah zongin, leitang pen cik mah hun in, ki nusiathei ngeilo dinghi. Banghang hiamcihleh Ngun le Kham, sum le paai te’n gilvahna hongpia theilo a, gilvahna hongpia pen ann hi in, tua an pen leitang pan hong piang ahi hi. Ann omkei leh eite apuksi ding i hilel hi. Tua ahih manin ih nuntak na pen leitang tungah kinga hi cileng kikhiallo dinghi.\nTua hi a,\nØ Leitang ih it keileh ih nuntakna a it lo,\nØ Leitang ikep keileh ih nuntakna a kem lo,\nØ Leitang ih zahtaak keileh ih nuntakna a zahtaak lo.\nØ Leitang ibawlsiat leh ih nuntakna a bawlsia kisuakkha dinghi.\nEi mihingte pen ih nuntakna abawl sia nuam kuamah ki omlo in, ih nuntak na a-it, akem leh azahtakte vive ihi hi. Ahih leh, banghangin leitang zong it in, kem in, zahtaak lo ding ihi hiam? Banghangin leitang manphatna phawklo, theilo in bawlsia zenzending ihi hiam?\nIh pianna Zogam leitang enkik ni. Patpuanbang sia in, lobang tulta hi. Nidanglai laphuaksiam te’n a phuaklai in, “Eng dimdiam Zogam Nuam” ana cih uh pen, tu in “Tul gemgam Zogam Kuam” cihding bangkek hong hita hi. Ahi zongin, “Pianna tuunnu Zogam nuam aw, nang kongit hi, nang kongngai hi; ken hong taisan kei ning, nakha nuai ah hongsel in” ci-in, la ihsa veve hi.\nZogam in hongsel nading kha (wings) aneilai mah hiam? Zogam ah alimbelhtaak ding singkung manpha ihneilai hiam. Zogamah, mualdawn ciktui, luitui luangte nidanglai bangin aluanglai hiam? Sialtang tui nangawn kikham zo nawnlo lo dekdek phial in, Meiitei guntui na ngawn ani ani in hongtawm tektek ta a, hunkhatciang Lengtong Pauno’ la nangawn ihsak ngam nawnloh ding lauhuai kasa hi.\nAhih leh Zogam a it, a ngai, akem nuam u le naute, Zogam aa ding bangsemding ih hiam?. Adang tampi ih ngaihsutma in, ih Zogam leitang ih cidam sak photphotding thupi kasa hi. Leitang a cidam phot loh in, atunga omte cidam thei lo ding hi. Japan te khantoh zia etteh huai hi. Gamkhangto (setmuh naingan) ahihma un, leitang it masa in, leitang puahmasa uh hi. Mite’n piangthei kenteh acihnamun, leitangtung nangawnah mehteh mehgah suanin, gah tampi gahsak uhhi.\nTu lai takin, ih Kawlgam pen leitungah azawngpengam sazian ah kihel a, Kawlgam sungah, Chin state pen azawng penpen in hongki ciapteh sak hi. Hih pen, aki nial theihlo, mittanga ihmuh aman thu ahi hi. Banghang hiam cihleh, Zogam ah khaulzin gamvak, gamdang pai tampi ih om tei hangin, khuazin gamvak zolo, lokhawh bek tawh anungta zong mi tampitak mah ki om veve a, kumkhat ih khawh pen kumlang nangawn kikhom zolo ahih manin, a ngaihsuthuai mahmah le alung ngaihhuai mahmah thukhat ahihi.\nIh gamah State dangte bangin leisung sumpiang ihneikei a, ih neih sunsun nangawn mikhut sung ah atung ding bang kekkhat ahihi. Leisung sumpiang omlo ahih leh atunga piang ding ihnei hiam? Om tuanlo hi. Banghang? Ih leitang cidamlo hi. Tua ahih manin, leitang cidam ih neihzawh na’ng ih ngaihsut mahmah hongkulta hi. Ngaihsutbek hinawnlo in ihsep khiatding hun mahmahta hi. Bang zahtakin ki ukna hoihin, suahtakna ihngahhang, ih teenna leitang, ih nuntakna gam le lei cidam kei leh bangci bangin ih minam cidam in, khangto thei tuanding ahi hiam? Tu’n kipan leng ziakai nailo hi.\n# Theihna hang hilo in, deihsak luatna tawh ka at ahih man in, lungsim tawh kituaklo le at khelhna a omleh hong theisiam a, nong zuunsak nading un kong thum hi.\nZogam a it,\nKhuppi (Fr. Raphael)\nPrevious: Wonderful Definitions : Alamdang Khiatna neite\nNext: Lungkhamna Vangik ~ Khat Thang\nRev. Fr. Philip En Khan Mang siampi suahzawh kum 25 Jubilee kibawl


url: =New Zealand Prime Minister in kakhawlding ci’n genkhiavat ~ ZD :: ZOMI DAILY\nNew Zealand gamsung ah Prime Minister kum 8 sungbang asemkhin ahi John Key in kanasep kakhawlding ci’n genkhiavat cih BBC pan kiza hi. PM panin akhawlsawmna ahang ahihleh innkuansung hamsatna vaikhat hang ci’n genkhia cihi.\n“Khensatna kaneih khempeuh lakah ahamsa penpen hi” ci’n PM panin akhawldinglam nehno kawmsa in genkhia a, mailam ah bang kasemdiam cih genthei naikeng cihi.\nJohn Key pen gammakai minthangkhat hi a, akhawldingvai pen ama ii mimal khentatna hi cihi. Ahi zongin Media pawlkhat in kum 32 aphakhin ahi azi Bronagh tawh innkuansung nawngkaina aomman ahidiam kici a, amanbel hilo ci’n nial kici hi.\nBangbang hileh hongtungding 2017 kumciang in Term 4 na dingin kaki thawinawnkeiding ci’n genkhia hi.\nAdang makaithak akiteelkik mateng in Deputy Prime Minister Bill English in PM ii nasepteng zomtosuak photding cih kiza hi.\nPM John Key in Weekly Press Conference ah akhawldingvai agenkhiatvat “Surprise Announcement” hi a, hongtungding December 12 ni ciangin Formal Resignation bawltaktak tading cih kiza hi.\nRelated: Taiwan President in Trump ahopih manin China ah thangpai\nItalian Prime Minister Matteo Renzi zong PM nasep panin khawlding cih kiza hi. Tukumsung nungdiak mahin David Cameron zong PM panin khawlgiaplel hi. Asemsuak dingin akideih gammakai pawlkhatlah khawlgiapgiap uh a, akideihnawn hetlo ahi Korea leh Malaysia te ii PM tepawllah mipi in bangzahta lungphona aneihneih uhhangin khawlsawmnai hetlo uhhi. ZD Sawltak #zomidaily\nPrevious: Italian PM in tawpding hingci ~ TK Lian\nNext: Christian Hymn te’ tangthu: Kei Ong Tanpa


url: =Nungzui Suahna #1 ~ Dr. Ngul Khan Pau :: ZOMI DAILY\nposted on 30 May 2015 at 3:00 am Lomkholna: Article, Biakna, Ngulkhanpau\nHippolytus, Rome Khua bishop in AD 215 in Apostolic Tradition cih agelhna ah tua hun lai-in Jesu Khris nungzui taktak hi dingin hun khen li om ci hi. Banghangin tua bangin khen hiam i cih leh tua hun lai-in bawlsiatna hatlua ahih manin Khris nungzui dinga thupukna bawlte’n Ama min tawh si ngam ding lungsim nei uh hi. Hun khen lite hih bang hi:\nl The Seeker period: Jesu Khris tawh kisai lunglutna nei-in Ama thu mite kiangah dong.\nl The Hearer period: Jesu Khris thu a kicingin mite tung panin sin leh zak hun.\nl The Kneeler period: Jesu Khris gumpa leh Topa in saang a, baptisma ading kisakkholh hun.\nl The Faithful period: Baptisma ngah zawh ciangin nungzui muanhuai suah hun.\nl Seeker Period (Khris zon hun) – unchurched (kikhopna biakna neilo a om hun, ahih hangin lungsim sungah Khris kisapna thei a lunggulhna neih hun)\nl Hearer Period (Khris thu zak hun) – new believer (Jesu Khris sungah nuntakna nei hun)\nl Kneeler Period (Khris biak hun) – maturing believer (Khris sungah khantoh hun)\nl Faithful Period (Khris ading muanhuai hun) – incorporating among the faithful (Khris adingin nuntakna tawh muanhuai takin nuntak hun)\nDietrich Bonheoffer in, “Khris in ka nung hong zui in a cih ciangin, a nung zuih ding leh si dinga sapna hi,” ci hi. Khristian i hih manin nungzui kihipah lo a, nungzui khempeuh Khristian a hilo omlo hi. Greek pau ah “nungzui” cih kammal nam nih in om a, manthano 25 vei Thuciam Thak ah kizang hi. Mathetes ahih leh 264 vei Gospel bu lite leh Sawltakte Tangthu ah om hi.\nGreek mite ngaihsutna ah nungzui cih pen sia khat nuai a sinna nei, khutsiam sinna ah siapa sepzia bawlzia en a, ama khutnuaiah sin, ahih kei leh sum leh pai meetbawlna ah a siapa bawlzia en a kisin cihna hi. Lai Siangtho sungah, Moses nungzuite (John 9:28), Pharisaite nungzuite (Marka 2:18) cih bang a om hangin, Jesu nungzuite a tuam vilvel in Ama thugen zui bek hi loin Amah mah zui ngiat uh hi.\nJesu in a nungzui dingte sam a, Ama thugen zui ding bekin hilh lo a, Amah tawh kikhawl ding, nasem khawm ding, gimna thuak khawm dingin sam hi. Jesu hun lai-in a nungzui nuamte in amau deih Rabbi kiangah, “Kong zui thei ding hiam, na nuaiah ka sin thei ding hiam?” ci-in ngen uh hi. Ahi zongin Jesu in amah a zui dingte sam hi (Mathai 4:19). Jesu in a sap mite Amah a zui dingin a sap ahi hi. Zui ding nei mite ahi uh hi.\nJesu in a sapte’ kiangah na khempeuh nuam dingin buaina khat zong omlo ding ci loin, Amah zui nuamte adingin amau nuntakna nangawn taan lawh ding ahihna, nisim-a singlamteh pua a zui ding ahihna gen hi. Amah nungzuihna a gen ciangin a ut khempeuh hong pai un ci loin “mi khat peuh in kei hong zuih nop leh” cih tawh pan tawntung hi (Luka 14:26-27).\nBuddha a sih ding ciangin a nungzuite in, “Bang ci-in kong phawk ding uh na deih hiam?” ci hi. Aman, “Kei mimal bangmah nong phawk ding uh kisamlo hi. Na phawk ding uh kong thuhilhte na ciamteh un,” ci-in vaikhak hi. Jesu vai tawh kilehngat hi. Banghang hiam cih leh a thugen bek phawk ding ci loin, amahmah phawk ding lim gen hi.\nNungzuisuahna i cih ciangin Amah thei ding, Amah it ding, Amah um ding leh Amah tungah kipumpiak ding cihna hi. Khris in Ama nungzui dingin hong sap ciang deihna ngimna nei-in hong sam hi. “Note in kei na hong teel kei uh a, ahi zongin keimah in note ka hong teel a, note va pai-in a kimang tawntung ding gah a gah dingin ka hong seh hi. Tua ahih manin keima min suangin Pa kiangah na nget peuhpeuh uh hong pia ding hi,” (John 15:16).\n1. Teel a om: Hong teelpa Jesu hangin ei leh ei thupi i kisakna hiam siam i kisakna nusia in hong teelpa na thanuam takin i sem ding hi. Olympic a kidem dingin teel khiat mite’n amau thanopna ciang bekah kinga loin teeltuam ahihna uh hangin thaneih khempeuh tawh pang uh hi. Ama ut thu tawh hong kihel mawkmawk hi leh tua zah in tha pialo ding uh hi. Teel khiat ahihna uh zahtakna, hampha kisakna tawh kidimin a gam flag uh gamdangte tungah a kisangkhaina dingin hanciam uh hi. Tuhun Khristian nuntakna bang hangin thanem hiam i cih leh teel a i om lam i mangngilh man hi. Nungzui ding khensat ing i cih ciangin hong sampa Pasian lam sangin eima thupukna lam ki-uang genzaw hi. Nang thupukna zong Pasian sapna omloin bangmah hi tuanlo ding hi.\nAhi zongin, Pasian in a tapa Jesu Khris ah nang leh kei hong sam hong teel ahih lam theician leng i pumpi zong a nungta biakpiakna a zat ding i kiphal ding uh hi. Nungzui masate in Pasian sawlna ngah ahih lam uh mangngilh lo uh hi. Sawltak Paul in, “Ahi zongin kote pen, van gina tumlo a zuak mite tawh a kibang ahi, Pasian’ thu a gen mawkmawk midangte bang ka hi kei uh a, Pasian in a nasem dingin kote hong sawl ahih manin Khris nasem hihna tawh ama mai-ah lungsim takpi tawh thugente ka hi uh hi,” (II Kor 2:17). “Pasian in hong hehpihna tawh hih nasep hong pia ahih manin ka thanem hetkei uh hi,” (II Kor 4:1). “Sanggamte aw, Pasian in note hong it in ama mi dingin a hong teel khitna thu ka thei uh hi,” (I Thes 1:4). Hong teel leh hong sampa hangin Paul in, “Na pumpi uh, Pasian in a hong piak, note’ sungah a teng Kha Siangtho’ biakinn ahih lamtak theilo na hi uh hiam? Note’ pumpi, nomau’ neihsa hilo a, Pasian-a’ ahi hi. Note pen Pasian in a hong leisa na hih manun na pumpi uh Pasian’ minthan’na dingin na zang un” ci hi (I Kor 6:19-20). Tua banga sapna ngahte, teel tuam leh Jesu sisan tawh lei mite ahih manun gimna tawlna, supna, baina na thuak zo uh hi. Tua hangin sapna ngah mite kilawm kituak nuntakna na nei uh hi (Ephesa 4:1).\n2. Khat guak nungzui omlo: I Lai Siangtho simna John 15:16 i et kik ciangin Khris in eite Amah zui dingin hong sam khawm ahih lam kimu hi. Ama itna kha nuaiah khat leh khat ki-it ding, nuntakna zang khawm dingin hong sapte i hi uh hi. Jesu Khris nungzui i hih ciamtehna lim khat leh khat i ki-itna hi. “Note tungah ka hong piak thak thu in: Note khat leh khat na ki-it ding uh ahi hi. Note ka hong it mah bangin note khat leh khat na ki-it un. Note khat leh khat ki-it le uh cin keima nungzuite na hihna uh mi khempeuh in hong thei ding uh hi,” a ci hi (John 13:34-35). Khristian masate nuntakzia leh ki-itzia Rome mite’n a muh uh ciangin, “En un, amaute bang zahtakin ki-it uh hiam?” na ci uh hi. Tuhun Khristiante i kim leh kiang mite’n bang hong ci tam maw?\nNungzui mi hih ding thubaih hilo hi. A hangin gimna leh thuakna tawh kigawm hi. Jesu in tua gimna thuakna sungah kong ompih ding ci hi. Khat guak a thuakna hi loin Topa tawh thuak khawm dingte i hi uh hi. Jesu min tawh nuntakna pia masa pen Stephen a sih kuanin, “En un! Vantung kihong a, Pasian’ taklamah Mihing Tapa a ding ka mu hi,” a ci hi (Sawl 7:56). Bang hangin Jesu tu loin ding hiam? Ama min a sihna thuak masa pen ding suang tawh kideng a muh ciangin vantung tokhom tung panin Stephen dawn dingin a dingto hi. Topa min tawh na thuak ciangin vantung tokhom in zong nang hong phawk hi. Topa in Amah nungzui muanhuai hi dingin thupha hong pia hen. Rev. Dr. J.M. Ngul Khan Pau\nPrevious: Zomi leh Zogam Hiah/Hihlaai-ah/Hihtak-ah/Hiai-ah!\nNext: Nekna dawnna leh Vantunggam tunna ~ Rev. Fr. Damian Dal


url: =Jerung Guest House Hotel - Khuekkhak - Reviews & Bookings\nJerung Guest House, Khuekkhak\n24 Moo 7, Tambon Khuekkhak, Amphoe Takua Pa, Phangnga Khao Lak 82190 - Map\nJerung Guest House Overview\nJerung Guest House is located central Khao Lak, a 10-minute walk from the Nang Thong Beach. It offers stylish accommodation with free parking on site and free Wi-Fi access.\nView all hotels in Khuekkhak\nWould you describe the Jerung Guest House as...


url: =Tulaai Leitung Thuthang Tuamtuam Updates April 15, 2016 :: ZOMI DAILY\nTulaai Leitung Thuthang Tuamtuam Updates April 15, 2016\nposted on 16 April 2016 at 9:16 am UTC+9:30 Lomkholna: Khawmpau, Myanmar, News, World, Zomi\n· Kawldawi Pawi sung Kawlgam Parliament kikhakphot a May 1,2016 ni kihongkik panding ahihman in MP te in Akhualam ciat uh zuan ngelhngelh uha, Kawlgam Vice President Pu Van Thiau zong Khalkha khuapi paiding ci uhhi.\nZCD MP teng zong April 15,2016 Ni in Tozang tung ah uha, Sagawh tuak uh ahihman in zaan taam in Zingciang Chikha khuapi ah lungdam kohpawi bawl in Haicin zinsuak ding uhhi. ZCD Forum\n· China leh Akiim apaam a gamneu teng South China Sea vaai abuai khengkhang laaitak China Gaalkaap Mangpi lian khia mahmah khat South China Sea tung ah vazin mawh ahihman in April 15,2016 ni in US Secretary of Defense Ash Carter South China Sea teng aveeng US Gaal Tembaw pi USS John C Stennis tung ah va kileh hialhial in Philippine Defense Secretary Voltaire tawh ommuan thusuah khat bawlkhia uhhi.VOA\n· Japan gam 6.4 haat zinlinna in nawk in mi 9 asihban ah 250 bang aliamkhit nung April 15,2016 zankim laaitak Kumamoto Khuapi 7.1 Magnitude ahaat zinlin na in nawk ek ahihman in tulaai pau leh khuvaam meello khat in zanthapaai zang uh a Tu in Tsunami Warning kumpi te in taangko hi.VOA\nPrevious: US gamsung khualzinna pawlkhat – 105\nNext: ZAM Thupuak :: 17 April 2016\nNaungek kha 4 bek aphapan gei ah zakang atep mi 4 kiman\n2016 Malay Khuado Siimna ~ Hau Kim\nLet’s Laught and think: Kua pil zaw?\nLorry khatin mawtawneu 2 nawkkha, mi 1 si in, palik 2 akhe kitan\nZYA Tedim (03 August 2015)


url: =Laithiangtho Dokna (Ezekiel 7-8) ~ Thu Tatuam (Siyin News)\nLaithiangtho Dokna (Ezekiel 7-8)\nFriday, July 24, 2015 Laithiangtho Dokna No comments\n1. TOPA ahihun lam aheak natu uh in, angamtat siatte ___ hi.\na. pua vawk uh\nb. daan pia\nc. nusia nuam ngawl\n2. Molngol ngamtatna pung va-ial in ___ hong theng tu hi.\n3. ___ sia khiakna a nei nawn ngawl tu ni hong nai hi.\na. Ngal kinginna\nb. Sumlei sumzuak\n4. Ngalsim natu lemle kitum ahihang ___ ngawl tu hi.\nb. kuama kuan\nc. ahuu tu mi kaikhawm\n5. TOPA thinuk ciang ___in hun zo ngawl hi.\nb. kham le ngun\nc. kumhpi thahatna\n6. Biakinn mindai sak, kiphul in, anit sak ciang amate nasepna ___ hi.\na. ki awi ngawl\nb. ka nawngkai sak batu\nc. nuamsa uh\n7. Saltang lampuite Ezekiel kung ahaw laitak ama Ezekiel bang tat ziam?\na. Cithak vei\nb. PATHIAN Vaang tu suk\nc. Kap ek\n8. PATHIAN vaang in Ezekiel koisung paipui ziam?\n9. Israel lampuite in bang hi uh ziam?\nb. Milim bia\nc. Ni, tha , aksi\n10. Israel lampui bangza pha ziam?\n11. Tammuz doai athi hu in akua kap ziam?\nb. Numei khat\n12. Pasal 25 in nisuana sang maingat in bang bia uh ziam?\na. Ashurah milim\nc. Baal milim\n1TOPA in kei hong paupui hi. 2Ama in “A thi thei mihing awng, hisia in Vaanglianpipa TOPA Keima ii israel ngam tungah ka son ahi hi. Hi sia in ngambuppi atu in a tawpna ahi hi!\n3Israel awng, a tawpna hun hong theng zo hi. Nang in ka thin uukna na phawk tu hi, banghangziam cile na sep na vawt tungtaang ah thukhenna hong pia khi hi. A thasiat huai na ngamtatna theampo hong thuh kik tu khi hi. 4Nang hong khoaikhe ngawl tu khi hi, tua ahibale nang tungah hesuakna hong nei ngawl tu khi hi. Keima sia TOPA ka hi hunlam na heak natu in a thasiat huai na ngamtatna te hu in, daan kong pia tu hi,” hong ci hi.\n5Hisia in Vaanglianpipa TOPA ii kammal hi: "Na tungah tuasiatna khat zawkciang khat hong tung tu hi. 6A vekpi kiman zo hi. Hisia a tawpna ahi hi. Nang sia a man hi zo ni hi. 7Ngam sungah a teang no mihingte atu in a tawpna hong theng hi. Mualpite tung biakpiakna munte ah poai kikhaam nawn ngawlin buaina bek a om tu hun hong nai zo hi.\n8“Hai ngawlin ka thin uukna ii thahatna na phawk tu hi. Na sepna tungah thu kong khen a, a thasiat huai na ngamtat nate kong thuh kik tu hi. 9Nang kong khoaikhe batu a, kong hesuak batu hi. Keima sia TOPA ka hi hunlam le nangma ngim hong pia sia keima ka hi hunlam na heak natu in, a thasiat huai na ngamtatna te hu in ngim kong pia tu hi,” a ci hi.\n10Tuasiatna ni hong theng tu hi. Molngol ngamtatna pung va-ial hi. Ki phatsakna sia a saangbel mun theng hi. 11Molngol ngamtatna in khansiat ngitlona tam piang sak va-ial hi. Amate neisa a hauna a phatna ahibale a minthannate bangma a kikhe nawn batu hi.\n12A hun hong theng hi. Sumlei sumzuak sia khiakna a nei nawn ngawl tu ni hong nai hi, banghangziam cile Pathian ii ngim piakna sia a kuama theampo tungah a kibangin tung tu hi. 13Sumvawt a kuama po in, a sup sa teng a nga kik dong a nungta batu hi, banghangziam cile Pathian thin uukna sia a kuama theampo tungah theng hi. A khansiate luhai thei ngawl tu hi. 14Lemle kitum a mihing simin kithoai khol hi; ahihang kuama ngalsim tu in kuan ngawl hi, banghangziam cile Pathian ii thin uukna sia a kibangin mihing sim tungah tung tu hi.\nIsrael ii Khialna hangin Daan piakna\n15Lampi liante ah ngal kisimna om a, ngilkialna le natna om hi. Ngam pua sangah a om khat papo sia ngal kisimna ah thi tu a, khuapi sung a om khat papo sia natna le ngilkialna taw thi tu hi. 16Kimkhatte sia ngamkuam pan a lau vakhute bangin mual tungah suakta to tu hi. A mawna uh hu in amate theampo mau tu uh hi. 17A kuama po ii khutte sia thazawm tu a a khupte huang tu hi. 18Amate in khau-ip puan silhin liing ngawp tu uh hi. A lute uh kimeet tol tu a, kimaizum sak tu hi.\n19Amate in a kham le a ngunte uh sia lampi ah nin vawk bangin vawk tu uh hi, banghangziam cile TOPA ii thin uuk ciangin, kham le ngun in amate hun zo ngawl hi. Kham le ngun in amate deina lungkim sak thei ngawl a, a ngil uh va sak thei ngawl hi. Kham le ngun in amate sia mawna sung zotpui hi. 20Khatvei lai in amate in a pha mama a khi a hakte ki phatsakpui hi kale tu in amate in tuate sia a kiihuai milimte vawtna in zangh uh hi. Tua hu in TOPA in amate haunate huatsa sak hi.\n21TOPA in, “Ngamdang mite in amate ka suam sak tu a, thukham paltante in amate hauna theampo la in, a nin sak tu uh hi. 22Ka sumngum kholna Biakinnpi mindai sakin, phalakte in phuulin, a nit sak ciangin amate nasepna ka nawngkai sak batu hi.\n23Na theampo buai a, ngamsung sia tualthana taw kidim a, khuapite sia molngol ngamtatna taw kidim hi. 24A khan sia bel minamte hi munah kong paipui tu a, na innte uh ka tang sak tu hi. Na biakpiakna munte minamdangte in a nit sak ciang, na mi a thahat belte in a kimanna uh bosua tu uh hi.\n25Thin kiamna hong theng tu hi. Thin nopna na zong tu uh hi; ahihang na mu ngei batu uh hi. 26Tuasiatna khat zawkciang khat hong kizui tu a, thusia sia tui bangin na kungah luang tu hi. Bangteng mu khol ziam ci in hong son tu in kamsangte tungah na dongh tu uh hi. Thiampite in ngam mite a hil tu bangma nei ngawl tu uh a, taciang upate in ngaisut pha a piak tu nei ngawl tu uh hi.\n27Kumpipa khuangai in mau tu a, kumpipa tapa lametna taan in, taciang mihonpite lau in, liing tu uh hi. Na sep sa na vawt sa te theampo hu in, nang ngim kong pia tu a, ngual tungah thu na khen bangin, na tungah thu kong khen tu hi. Hisia in, Keima sia TOPA ka hina nang hong lak tu hi,” ci hi.\nJerusalem ah Milim Biakna\n1Sal tan zawk zawk a kum luk, tha luk tha, a ni nga ni in, Judah mi saltangte lampuite ka inn sungah kei taw hong tokhawm uh hi. Thakhat thu in Vaanglianpipa TOPA thahatna ka tungah hong theng hi. 2Ka etto ciang mihing bang tatak meikuang bang khat mang mu in ka mu hi. A kawng nuai sia teng sia meikuang taw kibang a, a kawng tungsia teng sia taungo nawt thiang bangin tee hi. 3Ama in khut taw a kibang khat hong vaanin ka sam panin hong zam hi. Tua zawkciang hi mang muna sungah Pathian ii thaa in vui sung a saangna ah kei hong khaito a Jerusalem ah hong paipui hi. Ama in biakinnpi ii kongpi saksang tumna sung nungah hong paipui a, tua mun ah Pathian a thin uuk sak milim khat om hi.\n4Tua munah Cheber Ngunhui ah ka omlai a ka mu, Israelte ii Pathian omna mun hi ci in a lak a teekeak khuavak sia ka mu hi. 5Pathian in kei tungah “A thi thei mihing awng, saksang en in,” hong ci hi. Ka et ciang, biaktau kongpi tumna hui ah a om biaktau kungah Pathian a thin uuk sak milim khat ka mu hi.\n6Pathian in kei tungah hong ci hi, “A thi thei mihing awng, a piang nate na mu ziam? Israel mite ii hi sungah a vawt a kiihuai ngamtatna na mu ziam? Ka mun thiangtho pan a khuala va-ial na ah, hong not keak Israel mite ii hi sungah a sep a kiihuai nate en in. Hi sangin a maizum huai zaw nate na mu tu hi”.\n7Ama in leitual puasang tumna ah hong paipui a, panghawng khat hong lak hi. 8Ama in, “A thi thei mihing awng, pang sia hi sung mun sulet in,” hong ci hi. Pang ka sulet a kongkha khat ka mu hi. 9Ama in, “Tum in amate ii tua munah a sia le a kiihuai na a septe en in,” ci in hong sawl hi. 10Tua ahikom tumin ka et ciang, pang tungah ngul limte le a dang a thiangtho ngawl nganhing limte le Israel mite ii a biak a dang limte a kisuai ka mu hi.\n11Israel mite lampui mihing sawmsalite tua munah a om uh hi. Tuate ii sungah Saphan ii tapa Jazaniah zongh kihel hi. Amate khat simin ngimnamtui halna khat tek toai in, ngimnamtui a hal sia pan meikhu zaamto hi. 12Pathian in hong dongh hi,, “A thi thei mihing awng, Israel lampuite ii a sepkute na mu ziam? Amate a vekpi in lim taw a kidim khan sungah biak piakna vawt uh hi. Amate kam zonna sia TOPA in hong mu ngawl hi! Ama in hi ngam taisan zo hi! ci uh hi”\n13Tua zawkciang, TOPA in ka tungah, “Tuate sangin a kiihuai zaw lai a vawtte na mu tu hi,” hong ci hi. 14Tua ahikom ama in saksang Biakinnpi kong ah hong paipui a, Tammuz doai a thi hu in a kap numeite hong lak hi.\n15Ama in, “A thi thei mihing awng, tasia na mu ziam? Tasia sang a kiihuai zaw lai nate mu tu ni hi,” hong ci hi. 16Tua ahikom ama in Biakinnpi leitual sungnung ah hong paipui hi. Tua biak mun thiangtho na tumna nai biaktau le kongkha kilaklaw ah pasal kul le nga khawng a om hi. Amate in biakmun thiangtho sia nungngat in, nisuana sang nga in kunsuk a, nisuak sia bia uh hi.\n17TOPA in kei tungah, “A thi thei mihing awng, tu a sia na mu ziam? Hi Judah mihingte in hi sunga na mu a kiihuai a vawtte theampo le ngamsung theampo a, a kizel molngol ngamtat nate taw a lung a kim bua uh hi. Tuateng bek dom ngawlin ka thin uuk seseam natu in, amate hi Biakinnpi sungah hong pai in tuate hong seam uh hi. En in amate thuak zawk ngawl tu za dongin, kei hong selno hi! 18Amate in ka thin uukna theampo thuak tu hi. Amate ka khoaikhe batu a, ka hesuak batu hi. Amate in a nging thei zaza in ka tungah thu hong ngen tu uh hi. Ahihang amate aw ka ngai batu hi,” hong ci hi.


url: =Syria Rebels te’n Aleppo leilu-nisuahna khempeuh khahsuahta ~ TK Lian :: ZOMI DAILY\nposted on 29 November 2016 at 4:26 pm Lomkholna: News, Syria, Thangkhanlian, World\nNov. 29, 2016: Syria leh Hezbollah galkapte kipawlin tung lam panin Russiate huhna tawh rebels ten a ukna Aleppo nisuahna lam northern neighbourhoods kicihna mun khempeuh zan in la ta uh a, hih pen Syria leh a pawlte ading gualzawhna lian pen pawl leh rebelste supna lian pen hi kici liang hi. Hih Aleppo nisuahna-leilu lam pen rebels ten 2012 panin a uk uh hi a, hih mun khahsuah ta uh ahih manin Aleppo nisuahna lam teng a khahsuahna ding uh nam hiaihiai ta hi kici uh hi. September 2015 panin Russia in Syria kumpi a huh khit nung rebels ten gam lianpi khahsuah ta uh hi.\nZan-a Syria galkapte leh a pawlte lakna pen Syria rebels kicite sunga kihel rebels kici pawltuamte leh jihadist a kici Fateh al-Sham-te’ ukna Sakhur, Haydariya leh Sheikh Khodr district-te hi a, Kurdish rebels (fighters) ten zong rebelste khut panin Sheikh Fares laksak uh hi ci-in Syrian Observatory for Human Rights (SOHR) director Rami Abdel Rahman in gen a, 2012 panin rebelste guallelhna nasia pen hi lai hi ci-in gen beh hi.Tu-in north-east Aleppo khempeuh Syria kumpi khutah om ta hi.\nSOHR in Nipini in Aleppo nisuahna panin khua sung mite 10,000 galtai uh a, mi 6,000te Kurdishte’ ukna Sheikh Maqsud ah tai uh a, mi 4,000te kumpi ukna Aleppo nitumna lamah tai uh hi ci hi. State television in bus dum in rebels kipiakhiate (surrendered) leh nautang mite kumpi in Aleppo nitumna lamah a puakna uh suaksak hi. Kurdish rebelste Syria kumpi leh rebelste tawh kipawl loin daang om (neutral) uh a, ahih hangin Syria kumpi langpang (opposition) ten bel Aleppo lakna dingin Syria kumpi tawh kipawl hi ci-in ngawh hi.\nKumpi ukna Aleppo nitumna lam ah mi 1.2 million teeng a, rebelste ukna Aleppo nitumna lam pen mi 2,50,000 kiim teenna ahi hi. April-May 2011 in Aleppo ah kumpi deih lo a kiphinna na piang a, kumpi in bengdai pah hi. July 20, 2012 in Syria galkapte leh Free Syrian Army (FSA – galkap pan-a taikhia leh thau tawite- tu-in rebels kicite lak-a kihel)-te nasia takin na kikaptuah uh hi. August 2015 in Syria galkap ten thaupi leh vanleng zangin nipi kal nih sung rebelste a kap khit ciangun Christiante teenna mun teng la zo kik hi. Tua khit a kipanin kumpi ukna nitumna lam leh rebelste ukna nisuahna taangtang leh tahum in bangin hong kikhen hi.\nRelated: Pope Francis leh AirAsia neipa Tony Fernandes te kimu khawmding\nSept. 30, 2015 in Russia in Syria kumpi huh hong kipan a, Syria galkapte leh Hezbollahte tawh kipawl in Feb. 1, 2016 panin Aleppo province sungah rebelste kap kipan uh hi. July 17, 2016 in Syria galkap ten Aleppo nisuahna lam-a huhna van puaklutna lampi teng khakcipsak in umcih uh hi. Sept. 22 in Ceasefire kipalsatna hangin Aleppo bup lakna dingin Syria galkap leh a pawl ten galdona pan kik uh a, US makaih in nitumna lam gam rebels gum ten Syria leh Russia in human rights palsak hi ci-in naungek kap na bang ngeingai uh ahih manin galdona kikhawlsan mun mahmah hi.\nSource :AFP/The Hindu/Al Jazeera and Agencies/ Thang Khan Lian\nPrevious: 2016 GZA Khawmpi Lawhcing\nNext: Khalistan Movement makaipipa kiman kikta ~ TK Lian


url: =Naupangno kum 3 aphapan khat anu in mawtaw tawh taihlumkha :: ZOMI DAILY\nposted on 16 February 2018 at 8:49 pm Lomkholna: Malaysia, News, Sawltak, World\nMalaysia, Johor, Masai, Taman Rinting khuasung ah nupi khatin atano kum 3 aphapankhat mawtaw tawh taihlum kha cih NST pan kiza hi. Wednesday ni in ataihkhak hi a, Hospital Penawar Pasir Gudang ah kipuak himahleh zato atunphet in sipah cihi.\nAmeltheih tanau te khatin agenna ah tua naupangno ii anupen kum 30 gualpawl aphakhinkhat cihi.\nWednesday sunlam 12:30pm hunpawl in innpanin anu avakkhiading in Perodua Alza mawtaw tawh apaikhia hi a, mawtaw amai ah atano aomlam theikhalo in mawtaw maiah ataihkhak khitciangin Meter 10 sungkhawng taalkaih suakkha cihi.\nAnu in hih atano pen innsung ah asanggamte tawh aomkhawm in angaihsut ahihi. Asanggam dangte 4 leh apa pen innsung ah aom uh hi a, tuatetawh atano pen aomkhawm in angaihsut ahihi.\nAhi zongin innpanin mawtaw tawh apaikhiatkhit Meter 10 bang apaikhit ciangin mawtaw amailam ah a awhdankhat om cih phawk ahih manin, mawtaw khawlsak in a etkhiat ciangin atano ataihkha nahimawk hi.\nTuaciangin amanlang in zato ah taipih vingveng uh himahleh ziakai khinta in, zato atunphet in atano pen sisuakta hi.\nAnu in agenkhiatna ah mawtaw amailam ah ninbung Garbage dankhat a awk omin, tuaciang in kumkhia in ka et ciangin katapa anuai ah na om cimawk hi.\nInnpan in kapaikhiat laitak in hih atapa pen innsung ah aom hi a, bangci bangin mawtaw mai ah na tungtheihiam cihpen lamdang kasa mahmah hi ci’n genkhia hi.\nMore: Pamaih luazen sicia maw naunau San Hoih (kum 1 leh kha 10)\nHihvai tawh kisai in palik thunei ahi Seri Alam district deputy police chief, Deputy Superintendent Norazam Shaari inzong hih thupiang pen apiangtakpi hi a, apianna anutektek in kamsiatna tawh atano ataihlumkha ahihi ci’n genkhia hi. Sawltak #zomidaily\nPrevious: Malaysia, Johor ah damiah in aki ummawhkhat palik te’n kaplum\nNext: Telenor Myanmar te’n “Guinness World Records” pahtawina ngah


url: =Kimpu leh Kimpi – 10 ~ Hau Za Cin :: ZOMI DAILY\nposted on 10 August 2010 at 10:23 am Lomkholna: Article, Hauzacin\nKimpu leh Kimpi – 10\n“Hello, u Kimpu maw? Nuamno hi ing ei. No kikhop tawpta maw? Ko zong tawpta ung ei… kong pai phei ding uh hia… aw, aw… Kimpi te lawmta zong hong tonpih lel aw… aw, aw, aw…”\n“… dena nong sapa ka gen pah ding lem mello, kei khangno makaite tawh niang dawn laitak…. ka kikhop tawp lian uh leh Kimpi a lawmnu tawh a inn lak ni te inn ah hawh ding ciin a ni te innkuan tawh kizui pah uh a, ken, niangtui hong dawn phot ning ci, zui lo, i vak ding lah gen utlo e maw, a kilem theih hetkei leh bel gen ding, hong tonpih ding ka cih mah hi..”\n“Kei tawh vak ding khawng mi lak ah gen ngam kei mah ve ni cia, hong daipih ngamlo ci leeng, i khawlkik mai dia…”\n“Tua ci pah langlang ding hi kei e Nuamno, sawtpek a vak ding i cihsa hi in vakloh ding khawng gen kikkik ken, a thu dana kong genna hi, nang maizumpih leh daipih ngamlo cihna hi kei, nang tawh vak ding khawng hampha i kisak khinkhian laitak a, ka lawmte bangin hong thei leh hong naak een ding uh hiven… pai in pai ni..”\n“Pai ni leh, i hong ngaihluat mana na lungsim kong etna hi e, nang hong ngaih taktak tuaklo na hih cianga… kei tawh om ciang nungak dang thu khawng gengen… kei jealous mahmah ka hi maw, nungak dang tawh na kithuah ding haza mahmah ka hi, ka lungsim ah, Kimpi bel no khua khat hi uh cin a phadawm, a dangte bang hong gen vet kei o, kong itna kiamsak ding ahi… ken hong it hong cici nuam ka hi… nang bel khatvei mahmah zong ‘kong it’ cih hong gen nailo…”\n“Khaih, Nuamno, itna thu lampai kawm khawngin kigenlo hi, tu hithiat, khawl hithiat, singlim khawngah tu khawm, suangtung khawngah tu khawm, tutphahsau tung khawngah tu khawm in kigenzaw hilo maw… [ehemmm… ehmmm…]… ka cih ciang, ka lawmte gen…”\n“Siam si cia u Kimpu… na kuppih ngeite hampha siiiiiiiiiiiii… tun bel kua mah dang kuppih nawn ken maw…. pai leh Bus hong tungta ei Ni tum etna ding lam zuan pah ni…”\n“Kuppih ngei cih zong a om hi tuan kei e… a thudan… [ehmmmm.. ehmmm….]… ha ha ha….”\n“U Kimpu, nunglam in sanglut cil lamin lawmte tawh hih lai mun ah Ni tum ding en mah in na pai ngei ung, ahi zong tuni nang tawh i pai sangin Ni tum etlawmzaw om thei nawnken teh… na pang ah hong kingaam sak in, na angah hong kawi in, na khut thahat tawh tawh hong kawicip lecin kei adingin leitungah hih sanga nuamzaw om nawn ding hiam… i lawmte zong hong theisiam a mual pangah pak lo ding ci a pai uh hi, pak lawh ding omlopi, a thusiam man uh hiven… “Nuamno, nanga dingin ka hihtheih a om leh vantung aksi khengin zong ka lengto dinga, tuipi lianpen kantan in ka zong dinga, mualsangpen nangawn kahto in ka la ding hi… nang banga melhoih kei adingin om nawn ding hiam… na maitai leh na nuihmai ka muh ciang kei ading lungdamna ni hong taang sinsen tawh kibang hi…”\n“U Kimpu, nang banga thacing leh duang hoih, migi leh thukhual kei adingin leitungah midang om thei nawn ding hiam… na ang ah nong pom a, na awm ah ka kong kiphum ciang, na lungtang kisai dupdupte in zong ‘kei a, kei a’ hong ci hi. Kei a ding taktak na hi ding cih ka muangngam deuhdeuh hi. Nang midang ngaihsun nawn ken maw…”\n“Nitum dingin hong sawi kap singsenga, na samzang kisai selhselhte in ka biang hong sukkhak hialhial ciang ka ci mul tho in na mit etlawm tawh nong to et kikkik ciang nanga dingin ka lungtang khempeuh tui khal bangin tuiziahziah hi… bang hanga apple min hiuhiau banga na biang san hiuhiau dinga piangsakpa in nang hong bawl tuam sese hiam… na hoihna mikim in gencimlo hi….”\n“U Kimpu aw, nungak khempeuh in nang hong ngai a mun khempeuh ah na min kizaza hi..”\n“Nuamno aw, nang pen lingkung lak ah a pak hoih penpen Rose bang na hi, na gim namtui hong kizel a, paknamtui bangin na namtui hi… ka duangah na gimsi a thenloh nadingin bang cih ding ka hi hiam…”\n“… ehmmmm… ehmmm……… nop tuak si e…”\n“Kuate ahia tua te, u Kimpu?”\n“Hua lai ah a pai phei lawmta te hi veh aw… ”\n“Aw… ka lawmte lawmta ahi veleh, amau zong Nitum en ding a hong pai aiveleh… amau kingaihdan zong hoih kasak pawl hilo hi… a lawmpa in nungak dang zong ngai hilo maw… ka lawmnu in lah theilo, ko lah gen ngamlo… pasalte bel tuaci khin mate, maw u Kimpu… ha ha…”\n“Mite tuaci uh hia… ken thei ngeilo kai ve…”\n“Ha ha… um kei lua ing, nang bang na duangcing, migi, thukhual lai na hih cianga nungakte in hong bawh ziahziah ding cih ka theihsa hi..”\n“Na up bang leng utmah siing e Nuamno”\n“Ka upmawh sang nasia zaw lai ding nai ve u Kimpu.. tun zong kei tawh na om hang na lungsim pen mundangah a vakvak na mel i theihloh… ehmmmm…. ka khuhsuak se…”\n“Koi mah ah vaklo lua kisa na lungtang sungah lut khin ei, ka awmsung mu thei hilecin nang bekbek om ding aive… ”\n“[Lungdam pian, lah um ngam pah lo, lah um nuam si, ahi dinga deih lua si…] .. takpi maw u Kimpu? Um ngam ding kai maw…”\n“Um o, ka takpi hi ei… nang kiangah ka om ciang bek hilo, nang tawh ka kimuhloh ciang zong ka lungsim pan nang kong paikhia thei kei hi. Ka mit si leng zong kong mu cian semsem a, ka lupna tungah ihmu leng zong ka mangsungah nang nong kilang hi…”\n“Pasal ten nungakte lungkimna ding kam siam mahmah uh ahi, kici ai ve, u Kimpu..”\n“Tuate bel ka kamsiam hilo hi… a takpi kong gen hi…”\n“Lungdam si e u Kimpu, nakpi in hong kawicip o, ken nakpi a kawicip ut ka hi… kuamah dang kawi nawn ken maw… tuni a kipan…”\n“… ehmmm… ehmmmm…. ni tum ding hita aive… no gel bangci, ni tum en ding ci a…”\n“Aw, himan maw… ni tum ding san ciciai sanga muhnopzaw ka ang ah Nuamno om aihcianga… ha ha…”\n“Ha ha … hi mah e, i hong ciamnuih nopman hisam e… en vo ka pak lawh uh… pak hoih omlopi… ka zonzon uh hang… ko gamlapi zong… kong tung hak uh hia…”\n“Hong tunghak kei uh ciai, tungbaihlua hizaw lai.. ha ha…. [..ehmmmm….] … ko ni tum zong na enlo, ko gel ki enen kha… ha ha…”\n“Lawm Nuamno, tua mah ut a nong tonpih hi e, u Kimpu zong nungak dang khawng a ngaihsut kawmkawm ding tawh gim kisa keilo dia tuaci na etet mawk leh….”\n“Hi kisa ei, ei kiangah a om hang midang bekbek a mitkha ah omlo dia… [mit-hem ziau..]..”\n“Tuaci peuhmah keng ei, Nuamno kiangah omloh ciang zong amah bekbek kingaihsun hi ven, ama kiangah tomvei i om khak sunsun midang peuhmah ngaihsun man cih thadah, ‘midang’ cih zong om hiam a kici hita ei….”\n“Lawm Nuamno, kidawm o, pasal te kamsiam hi ei… [..tel siam ing ei lawm… hi lua ei]..”\n“Kipanpih si uh cia aw, numeite kihun thei lua… a ngaihlohpi uh zong a ngai banga kigum thei uh hilai ei, tun zong hong ngai takpi bangin kigum thei mawk uh ciai…”\n“Kigum hilo in, ki itna cih pen lungmuan om theilo, Ni suak bang hi in tumkik thei hi a, nitaang bang hi a, meiipi in liah ziau thei hi, tua manin ki itna ah kiten mateng lungmuan cih om theilo, tuni a nanga pen zingciang midanga suak thei hi… tua manin itna kip taktak ding maw cih kigen theilo hi… tua manin lungmuan omlo, kip hi, kho hi cih theih omlo, lungsim leh khuahun kikhelkhel ahi aw…”\n“En un, tun Ni mual ah a tu ding hita, ni zung zong hong sawi kap deuhdeuh ta, dena na kikawi lai uh sang na liim uh sau zaw ta ding hi… i pai ciil lai tawh bang teh leng nak sauzaw tham ta ding hi… u Kimpu, Nuamno tawh limtak kilen in en khawm un aw… khantawn na ngilhloh ding uh hunpha ahi… hih nitum na etkhop uh leh mailamah sawmvei, zavei na etkhop ding uh kibang vetlo ding ahi aw..”\n“Awle, lungdam ei… koi le Nuamno na khut hong lenpah ning ei.. ha ha..”\n“Tun, tu ni zing nisuak pen hia lai ah mualtungah tu viuveu ci leeng, theihloh kalin tumsuk dinga, tuni a bei hi ding hi.. ahi zongin Nuamno, nang leh kei hun hoih zatkhopte tung sunni tum in muikhua hong zing mahleh hong suak kik ding nithak bangin na lungsungah thaksuak sak den in aw….”\n“Awle, u Kimpu. U Kimpu, ka lungdam si, [bang maw] nang tawh ka omkhop khak, tuni ni tum i etkhop khak… en in a lang tumsuk ta hi… aw, aw, aw… awwwwww…. a tumkhin hiziau mawk!”\n“En le cin, khua khung mual ah tum nailo, vasa ham leh sakhi hawk te na za hiam?”\n“Za mah ing, ei omna a tum hang i khuakhung mual ah a tum khit mateng ciah nai kei ni maw… u Kimpu, khuazingah kei bangci ta ding…”\n“Nuamno aw, sunni tumin muikhua hong zing zong kong itna leh kong ngaihna in meivak bangin hong tonpih dinga, khuamial penpen na nawk hangin zong kong itna leh ngaihna in hong nusialo ding ahi maw…”\n“Lungdam si ing u Kimpu… hong ngai semsem ing… I love you soooo much…. hong tawp nuam liang ing…”\n“Ken zong ka omdan kikhel nailo hi leng hong tawp nuam liang ing, ahi zongin ei ngeina ah nungak leh tangval kitenma teng kitawp cih bang omlo hi… ‘tua ni’ ding ngak teta ni aw…”\n“Awle, nang zong ciampel kei in maw… kei zong nanga dingin ka pumpi leh ka lungsim kem siangtho ding hi ing, u Kimpu..”\n“I lai hoihtak sim ni, i gam i lei leh i nu leh pa in hong ngak gige hi… itna kip sungah nungta khawm den ni, Nuamno”\nSMS: “Tu ni nong vakpi lungdam. Ko anne khin, lai sim ding hita, na laisim hong nawngkaisak lo dingin tu’n mangpha hong khak hi ing, laisim nuam..”\nSMS: “Tks Nuamno. Nang zong mangpha hoihpen leh laisim nuam… aksi nelkai, zozam nelkai ka man in…”\nSMS: “Big smile… :-)”\n[Tu ni Nuamno kiangah a it mahmah bangin kigen veng in aman zong kei hong it mahmah takpi ding hiam… amah pen a pillua leh a kamsiamlua khat hi a, a ut leh zong a gial a khek ziauziau thei khat hi cih a kigen ngeisa hi a, ka hihkhial kha diam aw… kikem siangtho ning, nanga bek hiden ning… ci… up huai takpi hi ding hiam… midang kiangah zong tua bang mah na cici ngei hi dinga maw…. a hihkhial ka hiam, hun hong pai leh kitel pan ding hi… Nuamno, Nuamno, Nuamno, …. I love… […’you’… ka ci suak ngam taktka tam aw…]…. zzzzzzz….]\nA ngaihsunsun mah a kisak leh a lawmpa in ‘Lawm Kimpu’ hong ci vat a, a khuadak vat leh a laisimna mun ah ana ihmu suak kha hi leltak hi… amah zong dingto in zing maiphiat dingin tuibuk lam a zuan phei pah hi….\nPrevious: Kimpu leh Kimpi – 38 ~ Hau Za Cin\nNext: Kimpu leh Kimpi – 11 ~ Hau Za Cin\nSubang Jaya Shopping Mall ah Travelator in numeikhat akhepi gawikha ~ ZD\nUkpi, Siahtung, Siahphei le Zomi Nam Ni ~ Pu Tual Khaw Mang\nChristian Hymn te’ tangthu: Hong Naisak In


url: =A Thu Telcian Masa In ~ Khat Thang :: ZOMI DAILY\nposted on 15 January 2015 at 12:48 pm Lomkholna: Article, Khatthang\nMeileng hong pai khia ciangin tangval pa in akimlapam khuadak laplap kawmin hong lungdam luakeii hi. Window omna lamah a Pa tawh hong tukhawm hi. Window ah a khut lam khia in huih kimut sak hi. Hong ku buabua in, “Papa aw singkungte zong meileng nung zui in hong delh uh hi lo maw!” hong ci hi. A Pa in ahih leh nuih mai kawmin a tapa lungkim pih mahmah hi.\nA gei vua tu nupate in zong tangvalpa tatzia zumhuai sa luain hong en gega ta uh hi. Tua laitakin guah hong zui ahih manin tangvalpa in a khut zankhia leuleu in guahtui hong dawh hi. Hong ku buabua zelin, “Papa guah zui ei, guahtui ka khut tungah kawt na mu hia Pa” hong ci hi.\nNupate zong kidek zo nawn lo uh ahih manin Papi pa hong hopih uh a, “bang dinga na tapa zato paipih in lungsim lam Siahaute bawl sak lo na hi hiam?” ci-in hong dong uh hi. Papi pa in zong dam takin, “Aw, ko tumah a zato panin hong ciah khia ka hi uh hi. Tu ni pen ka tapa’ mit in khuavak kici a muh masak ni ahi hi” ci-in dawngkik hi.\nLaisim ulenaute thu khat pepeuh a hang telcian lopipi in, mawk gen ziauziau huai het lo hi. “Don’t draw conclusions until you know all the facts” Khat Thang\nPrevious: Zolai Simbu Kum 100 Cin Pawi Ah (9) ~ Hau Za Cin\nNext: Tulaai Leitung Thuthang Tuamtuam Updates Jan 15,2015


url: =Hong ngaihsut huai sim pian ta hi :: ZOMI DAILY\nHong ngaihsut huai sim pian ta hi\nposted on 12 May 2015 at 2:28 pm Lomkholna: Article, ZomiQuavadis\n1. Nang hong it a hong hopihna kammalte pen ciamnuihna na sak a na nuihsan ziauziau lel leh a naupang na hi nawn kei a, lamet nei a hong kikholhpihte lawm hoih khat bangin na ngaihsut ziau leh nang pen a kum tam sim pian ta na hihi.\n2. Na sanggamte ta te lakah it deuh na neih a, khuasung na vaak ciangin nang bulh ding khedap lei lo in na sanggamte ta te ading muamkhum na leisak zawk leh na kum tawm nawn lo cihna hi. Lungsim picing nei ta, thukhual ta cihna hi.\n3. Pil kisa pian ta in, innkuan sung sum lut leh pusuak khempeuh na telpih ni ciangin nang pen uhaam ta cihna na hi a, nang thu lo tawh na innkuanpihte in thu bangmah khentat ngam nawn loh ahih leh nang pen na kum tam ta cihna hi pah hi. Zi/Pasal nei lo kum 40 phial pha ta cihna hi teh!\n4. Na zun gim mahmah zong hong namsiat mahmah ni ciangin, phun na hat mahmah hun leh nang hong lungkimsaklote nasia takin na tot\ntheih ni ciangin na kum pen 40 val ta cihna hi.\n5. Zan khawng vengsung khuasungah tonpih nei lo a nang bek na vaak khiat ngam ni, zingsang zong na ut tanvei lum ta lecin kuamah in hong tot nawn loh ni leh na kikholpih teng a tamzaw khangote vive hong hih ni ciangin nang pen na kum tawm nawn lo cihna hi.\n6. Lum baih ning na cih ni in na ihmu thei kei a, lum hak ning na cih ni in na ihmut a suak pahpah leh hoih tak kisit pha in. Na kum tam mahmah ta cihna hi. Zi or Pasal neih hun mahmah ta cihna hi!\nHong ngaihsut huai sim pian ta hi.\nPrevious: Dollar Million khat val aki khaizeizai McGuire’s Irish Pub\nNext: Hello…. Lamka – 1 : We Hear You ~ Hau Za Cin\nJapan puteek kum 112 apha khinkhat leitung ah pasal kumtampen in ki ciamteh\nZomi Census Conference (24.01.2014)


url: =Ba3tu1 Mau2 (10 June, 2006)\nPenang Hokkien Dictionary | Kamus Bahasa Hokkien Pulau Pinang\nBa3tu1 Mau2 si33 cit3-leh3 liak3 hu2-eh3 kam1pong1 ti1 Pi3nang3 Su33. Wah4 se1han3-eh3 si2, wah1-eh3 Pa3 Pa1 uh33 cit3-khien1 peng3iu4 tua3 cit1-peng2. Ie1-eh3 mia2 si33 Ah3 Han3. Ah3 Han3 liak3 hu2-eh3 lang2 lai2. Ie1-eh3 chu1 ti1 hai1kni2. Boek1 khee3 Ah3 Han3-eh3 chu3, wah1lang2 tiok3boek1 paek3 koay3 tua33-tua33-liap1-eh3 ba1tu2. Ti1 ba1tu2 Ah3 Han3 phark3 haeh3bee4.\nWah1 e33ki3, wah1lang2 bat1 toay3 Ah3 Han3 chut1 hai4, ceh33 ie1-eh3 liak3 hu3 cun2. Cin3 song4 hor33 hong1 choay1 bin33. E33 hien33tiok1, Pi3nang3 Su33 ti1 cit3-peng2, Thai3ko3 Su33 ti1 kokh1 cit3-peng2. Ah3 Han3 khiu4 ie1-eh3 bang33 khi4 lai2-eh3 si2, uh33 cin3 ce33-ciak1 hu2.\nTua3 ti1 cit3-liap3 tua33 ba1tu2 kin3 ka1 hai4 uh33 cit3-leh3 tua33 kha3jiak3. Lang3 kong4, cit1-leh1 si33 Sam3 Poh1 Kong1-eh3 kha3jiak3, ta3pi1 wah1 mm33 cai1 Sam3 Poh4 cui33-cui33 lai2. Kin3 ka1 Sam3 Poh1 kha3jiak3 uh33 cit3-leh3 teh3lau2 mia3 Ocean Inn. Ocean Inn-eh3 pni1-nya4 uh33 cin3 ceh3-sin1-eh3 ba1tu3 siong33. Tua33 sin1, se1 sin1, lang2 kah1 khim1siu3-eh3 siong33, ka1liau4 pun1 uh33, siang33ka1 Haw Par Villa an1nae1. Lang3 su3ka1 lai3 cit1-peng2 hip1 siau1eng4. Khia33 bae4 pun1 e33.\nTha1na1 wah4 mm33 cai1 Ah3 Han3 kokh1 uh33 ti3 gok3 boh2. Ie1-eh3 chu3 ca4 tok33 thiak3 to4 liau4. Ba3tu1 Mau2-eh3 hai1kni2 pun1 boh3 siang33ka1 ha1ku4 liau4. Ba3tu3 siong33 ca4 phak1 phua3 liau4.\nTha1na1 Ba3tu1 Mau2 tua33 khi1chu3. Kuan3lau2, ang3mor3lau2, ka1liau4 pun1 uh33. Sam3 Poh1 kha3jiak3 pun1 uh33 ka3ki3-eh3 beo33 liau4. Si33, Ba3tu1 Mau2 boh3 siang33ka1 ha1ku4 liau4.\nReturn to Reading Material in Penang Hokkien


url: =News – FGA Tulsa\nUSA,gam Oklahoma State,Tulsa khuapi a teng ahi (Pa.Thang Sian Khai-UN Min)@ Pa Dal Khan Mung(Buansing beh) Kum 39 in Atenna Tulsa khuapi ah June 13,2016 ni nitaklam nai 2:30pm hunpawl in Gilsungdam lohna tawh St.Francis Zopi ah lam etloh pi-in abawlpa anglum ah tawl nga dingin ong ciahsan ta hi. Pa.Dal Mung te Innkuan pen […]\nAdmin / December 13, 2015 / FGA File\nTukum FGATulsa khangno te Carol Singing vahna ding mun leh ahun anuai a dan teng hi.Ei veng tek ongpai hun ding theih kholhsa a in nei-in Ih Topa Zeisu ongsuahna lungdamnathupha ongpuak ihkhangno te paisukpai tohna ah Topa’n ong ongkepsak nang thu ngetna tawh mapan khawmciat ni.Tua banah Dec 24,2015 nitak in Pawlpi sungah Nupi,Papi […]\nTulsa khuapi sungah om Zomi/Kawlmi pawl tuamtuam pan in Khangno te hanciamna tawh Youth Combine Service Dec 5,2015 nitak 7:00pm pan in Full Gospel Biak Inn ah ki nei dinghi.Tua sungah Pawlpi,Biakna,beh leh phung,minam deidan lo in Khazihsung ah sanggam unau i hih manin suakta tak in Pasian Minphat khawm ziahziah ding hihang. Pasian ongpiak […]\nLeitung muntuamtuam a om,khazih sungah nu leh pa U leh nau te aw ongtung ding Nov 8,2015 nipini Zohun Biakpiak na ah Tulaitak Pasian in sathau ongngilh sak mahmah ahi,Sia CK Khai leh Rody Za Lien Sing te in Pasian thunungta tangko na leh Pasian minphat na ongnei ding uh ahih manin,akhual atual a om […]


url: =Thanksgiving Day cih hong pian khiatzia. - Laibu Saal\nHome > Thuluui/Articles > Thanksgiving Day cih hong pian khiatzia.\nThanksgiving Day cih hong pian khiatzia.\nAmasa in America gam panin hong piang khia ahih manin America gam hong pian khiatzia leh USA cih hong pian khiatzia ban-ah sum aneih zia uhleh thanksgiving pianzia tawh gen masa ding hihang. Tua zawhteh Thanksgiving hong pianzia tawh zom suk ding hihang.\nAmerica cih min hong piandan hih bang ahihi. German mi Christopher Columbus in 1492-1502 kumsung in tulaitak South America gamlam hong zinkhia hi. Kum 7 khitciangin, a lawm hoih mahmah ahi Amerigo Vespucci (Eng. Americus Vesputius) in zong tulaitak America gam lam tembaw 4 tawh hong zin a, Asia tawh a kizom khalo gam lian mahmah om hi ci in New World cih min vawh hi. Hih New World cih min a vawh pen laigelh siam mahmah Martin Waldseemuller in news paper ah Vespucci min tapsak in America cih lai hong hawmkhia in 1499, 1502, 1507 kumte ah Europe gam sungah hih thu kizel khinta hi. America gam min pen Amerigo Vespucci (Eng. Americus Vesputius min pan ih ngah ahi hi kici thei hi.\nUSA cih min hong piandan leh suahtakna a ngah dan uh hih bang ahihi. The Great Britain khut nuai pan America gamke 13 te in 1765-1783 suahtakna dingin na do uh a "The American Revolution" kici hi. July 4th, 1776 ni in British khut nuai pan in suahtakna (Independence Day) ngah ni in kiciamteh hi. Gamke 13 kipawl khawm in a dokhawm ih hih ciang ci in, United Sates of America cih kammal hong gelhkhia masa taktak pen Thomas Jefferson hidingin kigen hi, representatives khem-peuh in zong thukim in, United States of America cih min kizang suak a, State 13 tawh kipan hi in, tu in State 50 bang kiphata hi. Street minte ah Jefferson cih min na muh sim in United States cih kammal hong zangkhia masa pen cih phawk huai hi.\nSum a neih masak zia uh tawm gen beh leng. USA sum (laidal) khem peuh lakpan a kibawl masa penpen One Dollar ahi hi. 1795 kum in a US min tawh sumtang "the Long Hair Dollar "cih kibawl khia masa penpen hi. Sumtang a neihma un Spanish Dollar kici sumtang na zang toto phot uh hi. Siktang pan laidal ciang ah a zattoh uh thu tawm ih kikum dinga, 1957 kum pan tu ciangciang numei naupangin zong Dollar dawla..cih in i gentheihna tua dan ahihi.\nGeorg Washington in gualzawh a ngahpihteh Topa tungah a lungdamkohna a pulak na pen\n(2).Human Right cih tawh hong piangsak Pasian ahihna pulak masa in lungdamko khia hi.\nZomi Thanksgiving i cihcih hong pianna dingin USA kumpi masa pen ahi George Washington in November 26, 1789 ni pen USA gambup Lungdamkohna Ni (USA Thanksgiving Day) a zat dingin pulak khia hi. Hi mahleh a nungah USA kumpi sem Thomas Jefferson, lej Andrew Jackson ten thukimpihlo uhihi. Tua banah USA tualgal (Civil War) bei khit October 3, 1863 ni-in USA kumpi 16 na ahi Abraham Lincoln in America mi khempeuh dong kik-a, November nipi nunung (The last week of November) pen National Holiday dingin kipsak uhhi. 1939 kum ciangin USA kumpi Franklin D. Roosevelt in zum nasemte leh vanzuak vanleite in Christmas hun dan mahin van khat peuhpeuh a taem manzaw leh a Tex omlo ding pawl khat hong piannang pulak khia hi. Tuni dongin USA gam sungah Thanksgiving ni pen kumpizum kikhak ban-ah van pawlkhat ki mantak in ki zuak hi.\nUSA Thanksgiving Day kibawl ciangin USA gam tualsuak miten a zatzia uh pen Sai Aksa le Vaimim Zohuan uhhi. Tua Sai Ak Zohuan(Tuihuan) le vaimim a deihna bulpi pen abeisa hun khat lai-a khualzin (pilgrims) a pu, a pate phawkna ahi hi. Aksa Zohuan cihte Mikangten Zohuan panin hong theih khiat uh hi thei dingin ka um phial hi. Khuado pawi leh pawi tuamtuam Zomi ten i bawl ciangin ki Zohuan tangtang zaw hi. Tua banah Sai Ak, Zo Ak, Vaimim leh Singgah lim(picture) tuamtuamte inn zepna in nei uha, letsong in zong kipia uhi. Khristian Khualzinte tangthu (The Pilgrim Story) pen USA tangthu sungah abeisa 17th, 18th, 19th, 20th, 21st Century leh mailam hun sawtpi ah a mang ngei nawnlo dingin kiciamteh hi. Tua bekthamloin Pilgrimte phawkna dingin, Pilgrim Hall Meseum, American Meseum of Pilgrim Possesions kici No. 25 Court Street, Plymouth, MA, USA ah Inn lianpi khat kilam hi. Tua innpi sungah "Tanglai Pate upna’’ cih laimal kigelh asimkha a mu kha khempeuh in a pu apa te uh phawkna khang semsem sak hi.\nUSA gam panin hong ki pan khia ahi Thanksgiving tawh ki sai tuhun ciangin USA gam sungaom Zomite bek hilo mun tuamtuam aom Zomite tung na lengah ki lawh in a munmun ah USA gam mite zat bangin November nipi kal nunung, a ni 4 na simin ki zangh kawikawita hi.\nAkai khawm : Thang Thawn Tuang Guite\nZion Tangko Hawm 3, 4.\nDraft - Zomi eLibrary Ni Thupi Taangthu Thuluui/Articles\nItem Reviewed: Thanksgiving Day cih hong pian khiatzia. Description: Rating: 5 Reviewed By: Cinpu Zomi


url: =LESSON 6 | Oct 30–Nov 5 ~ MUC\nLESSON 6 | Oct 30–Nov 5\nAdmin 10:15:00 PM Articles, Sabbath School Lesson\nLESSON 6 Oct 30–Nov 5\nBANG MINAM IN A LIAN MAHMAH MINAM HIAM?\nTu Kaal Sung Sim Ding: Thkna. 4:1–9, Matt. 15:1–9, Gam. 25:1–15, 1 Kor. 10:13, Thkna. 4:32–35, Matt. 5:13–16.\nKAMNGAH: “Tuni-in note kong hilh thute bangin thukham le ngeina kip a man a nei minam lian koi-ah om ahi hiam? (Thuhilhkikna 4:8).\nThuhilhna 1-3 in tangthu tungtawnin thuhilhna hi-in, Israelte in tua dinmun a tuntheihna thute kipulaak hi. Thuhilhkikna 4 panin thugenna tawh kipan hi. A beisa thute theih nading bekin kigenkik hi lo-in, tua thupiangte in ngimna nei hi; Israelte lakah Pasian hehpihna nasepna leh Ama vangliatna kilatna thute a phawk nading uh ahi hi; amaute in siatna sung tungkik uh hi taleh Topa in amaute tawh a thuciam tungah a ciampel kei hi.\nThuhilhkikna 4 kipatna-ah Hebrews kamin ‘attah’ cih tawh kipana a khiatna in “tu-in” cihna hi. Israelte in sawt nailo hun a thupiangte enpha kik uh hi; Pasian in tua dinmun tunpih ahihna a phawk thei uh hi. Tua hi-in tu-in cih kammal in a beisa-in Pasian makaihna a thuhkikna-un, tu a kipan Pasian sawl bangbang amaute in sem ding uh hi, cihna hi (Thkna. 10:12).\nTua hangin tu-in cih kammal tawh kizompahin ‘shama’ cih kammal tawh kizompah hi. ‘Shama’ a khiatna in ‘za un,’ ‘ngai un,’ ‘thumang un,” cihna hi. Hih kammal in Thuhilhkikna buppi sungah kimu thei hi.\nTua hi-in Thuhilhkikna in note adingin Keima nasepnate hangin tu-in Keima thupiakte na zui ding uh hi, cih tawh kipan hi.\nBehlap kei inla, hepkhiat nei kei in\nThkna. 4:1, 2 sim in. Topa in ama thukhenna leh thukhunte tawh kisai-in bang vauhilhkholhna thu kiza-sak hiam? Bang hangin hih hilhkholhna in amaute tungah hilhkholhna kipiapah hi ding hiam? Thkn. 12:32.)\nThukhennate leh thukhunte zui a, lakkhiat ahi a, behlah ahi zongin bangmah nei lo dingin Topa in amaute a hilh hi. Bang hang hi ding hiam? A tawpna-ah banghangin mi khat peuh in Pasian thukham khelnuam hi ding hiam?\nAhang thu i thei hi. “Satan in vantung pekpanin Pasian thukham a khel zawh nadingin tawlnga lo-in a hanciam den hi. Satan in Pasian thukham pen kicing lo hi; phuahphat bawlphat kisam hi, ci-in a zuauphuah vantungmi kimkhat a um uh hi. Tuhun Khristian tampi in zong a kamun a pulaak loh uh hangin a gamtatna un Satan khemna um ahihlam kilangsak hi.” Ellen G. White, Selected Messages, Book 2, p. 107.\nNidang Israel mite tangthu ngaihsun lehang thukham a kin loh manun gimna a thuak nate kimu thei hi. Amau gimthuakna kimkhat in thukham a behlapna hangun a thuak gimna zong kimu hi. Thukham sung a om lo khat amau hoihsak bangin a gamtat manun a tawpna-ah thukham palsatna mah suak veve uh a, gimna tawh kipelh tuan lo uh hi.\nMatt.15:1–9 sim in. Koi bangin Moses in Israelte tungah a hilhkholh bang thu guipi kipulaak hiam?\nHebrew mite in kamciam gam a tun uh ciangin amaute tungah kipia hilhkholhna thute, gentehna-in milim bia kha kei un, cih thute a phawkkha nawn kei uh hi. Khat veivei Yahweh bia napi-in milim biakin pagan sung a tung uh hi. Jesuh hun ciangin amaute in mihing thukhun, ngeina thukhun tampi behlapin, hih thukhamte hangin Pasian Thukhamte a nawlkhin uh hi. Tua hi-in thukham hepkhiat ahi a, behlap ahi zongin, a mi buppi-un thukham khelna suak ahih manin thaman a thuak uh hi.\nBangci bangin Pasian in hong sawl thute hemkhia lo ding leh behlap kha lo dingin kidawm ding i hiam?\nPeor Mun a Baal\nThuhilhkikna 4:3, 4 sungah a beisa thute siksanin Israelte tunga thuhilhnate kimu thei hi; amaute in a beisa huna thute phawkkik ding uh a, a mailam kalsuanna uhah limtakin a nuntak theih nadingun thuhilhna hi.\nGam. 25:1–15 sim in. Bang thupiang om a, tua lawhsapna panin bang thumanphate mukhia-in a kalsuanzia ding uh hilh hi lo hiam?\nIsraelte in amaute kimkota om namdang pagan biakna zuite khempeuh thahin a hawlkhiatnate i muhtakteh nop i saklohna khat om hi. Ahi zongin hih thute a pianna ahang ngaihsun lehang Pasian thupiak i telthei ding hi. Israelte in amau kimlepaam mite tungah a man Pasian adingin teci hi ding uh hi; Amah bek mah Pasian ahihna kilangsak ding uh hi. Israelte in a man Pasian biakna-ah mite etteh hi ding uh hi. Pasian geelsakna bangin amaute in gamta lo uh hi. A kimlepaam a om pagan pasiante bia-in, leitungah Pasian a kilangsak ding kimlai amaute in Pasian langpanin nungta uh hi.\nHosea thuhilhna sungah numei leh pasal paaktatna in a nungta Pasian taisanin milim biakna limciinna khatin kigen hi mah taleh, (Hosea 4: 12- 14) Israel mite mahmah in namdangte tawh taksa numei leh pasal paaktatna tawh kidim uh hi. Satan in namdang numeite tungtawnin nasemin Israel mite a mawhpih dingin a zol uh hi.\nNumei pasal mawhna in thu upna zong siasak hi. Tua bangin numei pasal mawhna a bawlna panun Israelte in Peor a Baal biakna sung tungkhin uh hi; pasian biakna tawh kipawl uh hi. Amaute tungah hilhkholhna tampi kipia taleh amaute in ci le sa deihna zui-in amaute lunggulhna bangin a gamta uh hi.\nBangci bangin tua bang thu piang thei hiam? Tua bang a pian ding hamsa lo hi. Amasa-in amaute in sia leh pha a khentel theihna uh zang lo-in, lungkhauh uh a, numei pasal mawhna awlmawh lo-in tua panin milim biakna hamsa nawn lo hi. Satan mungtup a tangtungsak uh hi. Amaute in siatna sungah kia semsemin, amaute khat in Moses omna mai, biakbuk tual, mite kahna mun biakbuk tual dongah Midian numei khat hong tonpih zah dongin kisia uh hi.\nI ngaihsutna leh i pumpi in kiptakin kizopna nei hi. I ngaihsutna in i pumpi a huzaap mah bangin i pumpi in zong i ngaihsutna huzaap thei hi. Bangzahin numei pasal paktatna in thu upna leh thu zuihna-ah lauhuai hiam?\nTopa Na Pasian Beel Tinten In\nBaal Peor mawhna mi tul tampi in sihna thuak uh hi. Baal Peor a zui khempeuh kisia khin uh hi. Ahi zongin mi tampi mah in Topa langpan lo uh hi. Hih mite in kuate hiam?\n“Ahi zongin Topa na Pasian tungah citakin Amah mah beel na hihmanun note in tuni dongin a nungta na hi uh hi” (Thkna. 4:4). Koi bangin hih in mawhna lampi a tawn mi leh mawhna lampi a tawn lo mi kilamdanna hong hilh hiam? Tu-in ei adingin mawhna leh zia-etna leh Pasian vangliatna tawh kisai bang thu hong hilh hiam?\nThkna. 4:4 sungah Peor a Baal a zuite leh Topa a zui mite kilamdanna hong hilh hi; Baal a zui mi khempeuh in sihna thuak uh hi; ahi zongin Topa tungah a citak “note” in a nungta-lai na hi uh hi, cih thuhilhna kimu thei hi. Baal leh Topa zui-khawm cih om thei lo hi. Jesuh tawh kipawl mi maw, ahih keileh Jesuh a langpan mi maw, ci-in khennih bek om hi (Matt. 12:30).\nHebrew kammin ‘dbq’ a khiatna in mi khat tungah ciampel lo-in kiptakin ki-apna, letkipna a pulaak kammal hi. Hih kammal ahong piankhiatna in Pian. 2:24 ah, mipa in a a nu leh a pa nusia-in a zi tawh kigawm ding uh hi, cihna munah kimu thei hi. Ruth 1:14, Thkna. 10:20; 11: 22; 13:4; 30: 20 sungah zong kizang hi. A vekin a gennop uh kibang hi. Pasian tungah cihtakin Amah mah lenkip ding cihna hi. Cihnopna-ah amaute in Topa tungah kipumpiak ding uh a, Ama vangliatna leh Ama tha a muang ding uh hi.\nIsraelte in a phawk ding uh thu in Pasian tungah citakin Amah zui tinten dingin khensatna nei ding uh hi. Tua bangin Topa tungah kiptakin nungta ding cih a khensat uh ciangin, Ama vangliatna in mawhna panin amaute a dal thei ding hi.\nJude 24 leh 1 Kor.10:13 sim in. Thkna. 13:4 sunga thu Thukhun Thak in a pulaak bang thu kimu thei hiam?\nPasian in citak hi; Amah in mawhna sung puk loh nadingin a hong kem thei hi. Ahi zongin, Peor a Baal a bia lo mite bangin eite in zong Topa tung a citak ding leh Amah lenkip tinten dingin i khensat ding kisam hi. Tua hileh bangbang zia-etna i tuak zongin i puk kei ding a, Topa tungah a citak ding hi.\nKoi bangin thungetna, Lai Siangtho sim a kantelna, biakpiakna leh thu-um mite tawh kipawlna in citakin Topa letkipna hong huh hiam?\nBang Dingin Israel in Lian Ding Hiam?\nThkna. 4:4 khit a thute in Lai Siangtho buppi adingin thupi mahmah hi. Thuhilhkikna Bu sunga thu bulpi hi, kici thei hi. Tua zom a kigelhte in hilhcianna hi, kici hi. Tua thute hong hilh thu guipite in tuni-in zong i nuntakpih ding thu hi lo hiam?\nThkna. 4:5–9 sim in. Bang hangin Topa in Israelte tungah a sep thute Moses tungtawnin pulaak hi ding hiam?\nTopa in Israelte in a tuam vilvel na a sem dingin sapna ngah ahihlam uh a theih ding uh deih hi. Amaute in minam lian hi; Pasian in Chaldee panin Abram samkhia-in minam lian khatin a bawl bangin, “Note zong minam lianin kong bawl ding hi,” ci hi (Pian. 12:2;18:18).\nTua bangin minam lian dingin sapna a ngahna uh a hangin leitung minamte adingin thupha ahi ding uh hi (Pian. 12:2, 3). A tawpna-ah leitung adingin Jesuh in thupha hi taleh, Messiah in Israel khanggui sung panin a hong khangkhia ding hi; Messiah hong tun mateng amaute in leitung khuavak hi ding uh hi. “Jakob minamte a laamto ding le a suaktalai Israel mite a ngei uh a bangsakkik dingin keima nasem na hihna pen a baih lua mahmah nasep ahi hi. Keima hotkhiatna in leimong dong a phak theih nadingin minam dangte tungah khuavak ahi dingin nang kong pia ding hi,” hong ci hi (Isa. 49:6). Amaute bek in hotkhiatna ngah ding uh hi lo-in, amaute tungtawnin a man Pasian leitung kilanghsak ding uh hi.\nIsrael in Pasian bia-in Ama na a sem ding uh hi; Amah in vankhuanuai a piangsak Pasian hi; Amah in vantung leh leitungah Topa hi; pagan biakna-ah suangte, singte leh dawite a bia uh hi (Thkna. 32:17, Late 106:37).\nBangzahin kilamdang hiam? Israelte in teeltuam mi ahihna thu a pulaakna-ah Moses in thunih a gen hi. Amasa-in Topa in amaute tawh kinai takin om hi; Topa in biakbuk tungtawnin amaute tawh a omkhawm hi. Nihna-ah Ama thupiakte leh Ama thukhennate in Ama thukham sungah kihel hi.\nThkna.4:32–35 sim in. Amaute in a tuam vilvelin sapna ngah minam ahihna uh a tel nadingin Topa in amaute tungah bang thugenbeh hiam?\nIsraelte tungah thupha tampi kipia hi, cih pen nial nading om lo hi. Tu-in amaute in tua thuphate tawh bangci nuntak uh hiam?\nNangma Pilna leh Nangma Thu Theihsiamna\nThkna. 4:1–9 in Israelte in a tuam vilvelin minam lian khat a suahna uh in amau nopsak nading hi lo-in gammialah nasem dingin teltuam mi ahihna uh kimu thei hi. Amaute in Topa thupiakte zui ding uh a, Ama thukhunte a zui ding uh hi; Ama sawl bangbang a sem ding uh hi.\nThkna. 4:6 sim kik in. Minamte lakah Israelte pilna leh thu theihnate tawh kisai-in Topa in bang gen hiam?\nEt pakin thupiakte leh thukhennate sungah pilna leh thutheihna a om tawh kibang hi. Ahi zongin tua bang hi lo hi. Topa in amaute tungah thukhunte leh thukhennate a hilh hi; Amaute in Topa thuhilhnate a zuih uh ciangin amaute in pilna leh thutheihtelna a ngah uh hi zaw hi. Amaute thumanna in pilna leh thutheihna a guan hi.\nIsrael in leitung adingin a hoih pen thukham leh thuthunte nei uh hi;ahi zongin bangzahin hoih taleh amaute in tua thukham leh thukhunte zui kei le-uh tua a hoihna om tuan lo hi. Amau pilna, amau thu theihnate in amaute nunna sunga kilang Pasian thukhamte panin a ngah uh ahi hi. Amaute tungah kipia thumante a nuntakpih dingun kipia ahi hi. Tua thupiakte a nuntakpih ding uh hi. Amaute tungah kipia thumante a nuntakpih kei uhleh amau adingin khuavak a om khempeuh, thuman a om khempeuh in hoihna a pia thei tuan kei ding hi; amaute gei a om Pasian bia lo mite (pagan) sangin a hoih zawkna uh om tuan lo hi. Tua hi-in amaute in Topa thupiakte a nuntakpih dingun kihilh phapha hi. Bang hang hiam cihleh thukhunte, thukhennate bangin a nuntak uh ciangin leitung mite mai-ah teci hoih hi thei pan uh hi; tua lo-in thukhunte leh thukhennate in amaute tungah bangmah hoihna a pia thei kei hi. “Amaute in Pasian thukham a nuntakpih uh ciangin leitung minamte mai-ah a lamdangtakin cihtheihna tawh kidim uh hi. Amaute tungah pilna leh siamnate a pia Pasian in Ama thukhamte tungtawnin amaute thuhilh a, mipi thupi suaksakin, dinmun sangah a domto hi. Amaute in thumang uh hi leh, namdangte thuak natnate leh gimnate amaute in a thuak kha kei ding uh hi; amaute in cidamin thahatna tawh a kidim ding uh hi. Amaute cihtheihna khempeuh in Pasian vangliatna, Ama minthanna leh Ama thahatnate a kilangsak ding hi. Amaute in siampi, kumpi a hi ding uh hi. Pasian in amaute pen leitungah minam lian pen a hi dingin a bawl hi.” Ellen G. White, Christ’s Object Lessons, p. 288.\nMatt.5:13–16 sim in. Nidang Israelte tungah a hilh a kilangkiksak Jesuh in eite tungah bang thu hong hilh hiam? Koi bangin tua thu ei Seventh-day Adventist khat in nuntakpih ding i hiam?\nNgaihsutbeh Ding: “Vantungah kidona lianpi a om kipan Satan mungtuppi in Pasian thukham beisak dingin nasem hi. Ama mungtup a tangtung nadingin Piangsakpa langpan ahih manin Satan in vantung panin hawlkhiat thuakin leitungah Pasian langpannin nasemsem hi. Mihingte a hong khem nadingin Pasian thukham palsat dingin mihingte a hong makaih hi. Satan in Pasian thukham langpanin nasem tawntung hi. Satan in thukham khat a hemkhia ahi a, a vekin a hemkhia ahi zongin a tawpna-ah a thuak ding a thaman in a kibang hi. Satan in mun khatah a zawhna panin thukham khempeuh tungah zawhna ngah dingin a hanciam hi; ama huzaap leh ama tatzia in thukham palsatna bek hi; thukham khat a khial mi in thukham khempeuh a palsat hi.’ James 2:10.” Ellen G. White, The Great Controversy, p. 582.\nBaal Peor muna Baal biakna tawh kisai Ellen White in hih bangin gelh hi: “Amaute in pai loh nading munah va pai uh hi; amaute in Satan thaangsiahna sungah a awk uh hi. Satan in amaute music leh lamna tawh a khem hi; sing leh suang a bia nungakte hoihna iplah uh ahih manin Jehovah tungah cihtakna a khahsuah uh hi. Nuamna leh pawi tawh kidim uh hi; si le sa deihna zui-in khamtheih zu in sia leh pha khentel theihnate susia ahih manin pumpi ki-uk zawhna a nei zo nawn kei uh hi. Lunggulhna in amaute ukcip hi; thu-ngaihsut theihna khuakte siatna bawl ding a maizum nawn kei uh hi; amaute in milimte a bia ngekngek uh hi. Amaute in namdang pasiante tungah biakpiakna pia-in, amaute in kihhuai biakpiakna tawh a kidim uh hi.” Ellen G. White, Patriarchs and Prophets, p. 454.\n1. Bangci bangin tuhun ei Seventh-day Adventist thu-um mite in nidang Israel mite dinmun tawh kibangin i om hiam? Bang thu in i kim i paam mite leh pawl dangte tawh a hong kilamdangsak hiam? Tua hi-in i kidot ding thu in: koi bangin i tungah a hong kipia thute i dawngkik hiam? Koi bangin leitung mite muhna-ah “i pilna leh theihnate’ a kilang hiam?\n2. “Ahi zongin Topa na Pasian tungah citak na hih manin tuni dong a nungta na hi hi.” Eite in Topa tungah a citak dingin Aman in zawhthawh thu tawh hong kai lo ding hi. Mihingte tungah a manpha deihtel theihna a hong pia khin hi; Ama tungah a citak dingin i khensat ding hi. Tua khensatna i neih ciangin koi bangin Amah i zui a, lenkip i hiam?\n3. Sunday ni-a dotna ngaihsunkik in. Pasian thupiakte hemkhia ahih keileh behlap cih thu koi bangdan hi ding hiam? Adang tuamtuam om ding a, tuate lak panin Sabbath khel ding hanciamna leh adang i phawk loh a om thei ding hiam?


url: =Z.A.M Kap Mung @ Tg. Enpi :: ZOMI DAILY\nposted on 7 September 2019 at 3:34 pm UTC+9:30 Lomkholna: Dahpihna, News, Zokhai, Zomi\n2006 Kum June kha-in Malaysia Kuala Lumpur Khuapi laaizang Kota Raya –Cinpi & Khampi te’ Zosai pan-in ZAM kiphut-a, sawtlo-in UN Office-tawh kinaái, inndei zaipi, bitna amuanhuai inn-khat saápding kizong-in Jalan Choo Cheng Khay kisaap-in “Zomi Innpi” min kivawhhi.\nSumlehpaai omlopi-a akipan kahih man-uh’n innsaáp masa leh bond-pen U Zam Dal leh Pa Kim te-in hongsik-uh himahleh khacin sim-in RM tuul vaalta piakzop tohtohding ahihman-in naákpi-in haksatna kiphu-kha toto-hi (tu-a makaaite’ mapan zia-tawh naákpi tak-in kilamdang-hi).\nZomi Innpi-ah Kap Mung, Munno leh Pakelu-tawh koteng giak-in, neéklehdawn kitatsatlo ciang-in ka-om uhhi. Kap Mung leh Munno te-in UNHCR pan-in Social Support angah nading ka’ haanciampih Pasian-in thupha hongpia-in anihtuak-in kha-khat Rm520 tuak-khawng ngahden uhhi.\nZomi Innpi Innsaáp piakding hun hongtun sim-in ataangpi-in “Pawlpi Sum Kicinglo” hidenkeei-hi, banghanghiam cihleh member fee RM10 bek hi-in, kumsum RM50 akicih teei hang-in hongkipia kimlo, member-lah 600-700 kiim khawngbek hi-a, 2007 February-in 2700 pha-panhi.\nInnsaáp piakding sim-in Kap Mung leh Munno’ kiang pan-in leitawi kala denhi. U bangmah-in hongnei-uh ahihman-in phunlo puamlo-in hongpia den uh-a, Zomi Innpi akizom toto thei hongsuak-hi. Anneek mahmah-zong tute’ kiang-ah leitawi kalaák hang-in bei pahpah ahihman-in amau’ a-mah ka-neekpih den ahihi.\nZAM-tawh kisa lungdam kohding mi thupi kiteel hileh Tg. Kap Mung leh Nu Munno adawk masapente’ lak-ah kihel uhhi. Anihtuak-uh’n Nau bangmah-in bawl-in, ziingvaái nitaákvaái ka-hawm khoppih hi uh-a, hong awilohna om lehzong amau zah-in hong paupih-ngam Malay-ah kuamah omlo-hi.\nTg. Kap Mung-pen New Zealand-ah valeeng-in tualaai pan-in nasep hihtheih sunsun-tawh innlam ate en-in panpih-hi. Ahizong-in tuma asawtlo-in lungleen teng-tawh Laitui Khua-ah ciah-a, tua-a kipan New Zealand-ah pai-kiik nawnlo-in anunungpen hu asan ciangdong Laitui Khua-ah omhi.\nTu-in ZAM’ Patron Thupi mahmah khat ahi Tg. Kap Mung-in Daihna Sung-ah Tawlngakna hongngah ahihman-in ZAM Founder khat ka’ hihna leh ZAM’s First Secretary ka’ hihna-tawh lungzuansialna kahong pulaak-hi. Lungzuansial, Tg. Zokhai\nPrevious: ZAM Thupuak :: 09 Sep 19 (Pilvang takin omsawm ni)\nNext: Pyidawtha Sialsawm a thupitna ~ Kap Za Khai


url: =Tg. Thangno's Likes - Zomi Community Network\nTg. Thangno's Likes\nBack to Tg. Thangno's Page\nOklahoma State sung Zomi-te' makaih kikhopna\n2. Zomi Baptist Mission…\nBlog Oklahoma State sung Zomi-te' makaih kikhopna 1 Like\nLawmta te kihona Lawmta nih Khualpu a kici khat leh Mangno a kici khat a mailam nuntaakzia ding ki kumkum. Khualpu: Lawm Mangno tualeh, nang mailam nuntaakna ding bang sem leteh na lunggulh pen a? Mangno: Ka lawmte p… Discussion Lawmta te kihona 2 Likes\n2. It should begin…\nBlog Numeite laptoh kul hi (empowering women) 1 Like ZNC in Nipidaw ah Register Kisiau\n7 March 2012 nitak…\nBlog ZNC in Nipidaw ah Register Kisiau 1 Like\n"Zomi cih bang omlo" cih bang omlo hi\n"...Zomi cih bang om kei..." cih leuleu pen a lamdang in na ngaihsun kei un. Mittawh, thumulo, khuamulote kampau hi in a hehpih huai uh hi a, huh ding, panpih ding hi zaw hi. Kuala Lumpur,…\nBlog "Zomi cih bang omlo" cih bang omlo hi 1 Like Cleaning the computer and its components General cleaning Tips Below is a listing of general tips that should be taken when cleaning any of the components or peripherals of a computer as well as tips to help keep a computer clean. Never sp… Discussion Cleaning the computer and its components 2 Likes\nBlog Malaysia & Myanmar Refugee kikhek ding vai ge 3 Likes Free to Premium for FREE Cookie Importer is the latest free powerful full free download software with tricks and codes to Download Premium Paid Products – ebooks, Videos, Softwares etc. with Premium User Access from File Hos… Discussion Free to Premium for FREE 1 Like Zomi Websites The Zomi Websites www.zhrf.org www.lamkawebhosting.com www.zozum.com Lai Siangtho www.zogamphonecard.com www.zogam.tv Siamsin pawlpi www.tongsan.org www.zomitimes.com… Page Zomi Websites 4 Likes Spam Mails Hih bangte zong Spammail hi a, hong paina, FROM a tuam, TO ah zong nih om in, tua zong lah kibang tuanlo lai hi. Khemna email ahih man in kidop siam ding thupi hi Discussion Spam Mails 1 Like\nNaulak Dim Member Naulak Dim 1 Like Kim Boih Member Kim Boih 1 Like I ZOMI (PERFECT) video I ZOMI (PERFECT) 4 Likes Zomi & Politics: Grassroots Q&A\n1. Zomi sung ah amau leh amau akipiakhia tawmte belhtak zaw…\nBlog Zomi & Politics: Grassroots Q&A 1 Like\nZomi Traditional Hand woven Shawls photo Zomi Traditional Hand woven Shawls 1 Like Bersih icih bang hiam?\nBersih’s 8 Demands…\nBlog Bersih icih bang hiam? 1 Like\n2010-2011 Tan 10 Matriculation Result Blog 2010-2011 Tan 10 Matriculation Result 1 Like Blogger tawh nabuai kha hiam? A. Banghang in na Blogger ki phiat hiam? 1) Backup lo na hi khadiam? 2) Email post tamzatlua na hikha diam? 3) Post (or) Edit ngeilo na hikhadiam? 4) Gadget/Widget tam zatlua na hikhadiam? Get yo… Discussion Blogger tawh nabuai kha hiam? 1 Like\nVirus thahna software lei a kul free a ki download thei khat leiloh pi in na…\nBlog Virus thahna a hoihpen 3 Likes


url: =Kongpi Ciak (Matt. 4:13-14) | Siyin Chin Baptist Church\nKongpi Ciak (Matt. 4:13-14)\nPosted by thawngno ⋅ May 31, 2013 ⋅ Leave a comment\nTuhun ciang, ngupna huvau a bul pan kison nawn ngawl ahikom, a khak sang ciang, biakna theampo le Pathian theampo a kizakim in kingaisun zo ta hi. Leitung ah Tapidaw minpiang 1973 million kipha a, leitung bup ii 1/3 ahibale 32.5% kipha hi. Biakna dangte Muslim: 1279 million, Biakna Sel: 938 million, Hinduism: 820 million, Buddhism: 400 million, Sente Biakna: 383 million, Ngeina Biakna 176 million, Sikh 20 million, Judaism 14 million te in ngamtat pha bulphu te hi uh a, a vekpi ciang 67% pha uh hi. Tapidawte sungah RC te 18%, Orthodox te 4% in upna le ngamtatna suang khawm a, thuthiamna bek a ci tu sia tawm mama hi. Protestant le Independence 10% sung pan zong a tam zawte in, upna taw ngupna kinga hi a ci teei uh hang, a thimtham in ngamtatna taw helzau veve hi. Topa Jesus chisan hangin hong kipia thong thuthiamna [free grace] a ci thei sinsen sia 3% kaan kipha tuak ngawl hi. Tua hi a, Topa Jesus in ih nuntak lai ih teal tu Kongpi zai le Kongpi ciak ci in kongpi nam nii hong hil hi. Kongpi Zai ih ci sia le Kongpi Ciak ih ci sia bang hi thong ziam ci sia Topa tungah ki aap kakawmin ih sim tu hi.\nKongpi zai sia thina kongpi hi napi, a tawn tam mama a, Kongpi ciak sia, nuntakna kongpi hi napi a tawn tawm mama hi. A tam zawte ii ngaisutna ah, Kongpi zai sia, leitung ngualnopna, uuk bangpo maitat theina kongpi tu in tuat tha hi. Mihing thupite ci thada, zu khakham khat in zong, vantung thet natu sia ngamtat pha ma suang leimeak hi ngawl ziam? “Upna tungtawnin Pathian thuthiamna taw ngupna sung kitheng hi. Eite hanciamna le ngamtat phatna hang hi dek ngawl hi…” Tua hi a, Kongpi zai sia ngamtat pha suanna hi a, Kongpi ciak sia Topa Jesus ii thuthiamna suanna hi. (Eph. 2:8-9)\n1.Ngamtat Pha: “GoodWorks”\nKa pianthak maa in Syate ii ngupna nga natu ngamtat pha kul ngawl hi a ci ka zak ciang, amate ngamtat siatna a seal nop man le uuk bangpo a ngamtat nop man ka sa a, dik ka sa mama bua hi. Pathian mai ah, eite ii ngamtat pha theampo sia puansia niin taw kibang lai veve hi, hong ci hi. Hebrew Lai Thiangtho sungah, puanniin sia, numeite niindalna na kici lalai hi. Pathian in leitung hong et ciang, a pha a ngamta, a thumaan khat ngangawn zongh mu ngawl a, a kibangin lampial siat hi ci in hong mu hi. Numei sung pan a piang khat beak a pha om bo hong ci hi. Mihingte sia a kiihuai nganhing taw hong sontee hi. Tua ahikom, ngupna nga zawk natu ciang, ngamtat pha khat beak zongh om ngawl ahi hu in, ngamtat suangte sia, Kongpi zai a tawnte kici hi. (Isai. 64:6, Ps.14:2-3, Rom.3:10, Job 15:14, Thuhilsya 7:20, Job 25:6, Matt.7:6)\n2. Thukhaam Zuina: “Law”\nRomete Thubu sungah thukhaam ka zui zo hi ci in a pau ngam tu leitung mi khat beak om ngawl hi ci. Thukham zuina taw Pathian mai ah miphatanna kuama in nga ngawl hi. Thukham zuina taw miphatanna a zong khat in a vekpi, a tawntungin zui tahen hong ci hi. Tua hu in thukham suangte sia tomlawna a thuakte hong ci hi. Thukham a vekpi zui tu ih hanciam laitak thukham khat ih khial bek zong, a vekpi a khial khat bangin hong tuat hi. Topa Jesus in thukham zui zo mama a kisa Judah te tungah note thukham zui zo khat beak zongh om ngawl nu hi ci lai hi. Tan 10 laivuanna ah subject 5 distinction taw ong napi, a khakbel ni a cina in vuan zo bua thongle, tua subject khat a tak sia, distinction 5 in ngum zo ngawl hi. Thukham zuina taw ngupna kinga thei thongle Topa Jesus thina sia khiakna nei ngawl tu hi ci. (Rom. 3:19-20, Gal. 3:10, James 2:10, Gal. 2:21)\n3. Kipuuaphatna “Reformation”\nPawl khatte in, tubang ka pai suak nale, ngupna nga zo lei leng kilawm a ci aw, tubang tatak taw ngupna ka nga tu sia ol ngawl tu ahiciang, maisangah kipuuapha leng bang ka ci tam maw a ci aw, kipheivei hi. Thunget tu hanciam… Lai Thiangtho sim tu hanciam… kikhoptu hanciam ci bangin hong kipan hi. Thubu in satpya pha bel taw ih kisil keak zong ih mawna baang sia Pathian in hong mu sak veve hi ci. Mihing khat in a chi baang a khut sia tui taw a thiang mama in a sil hang, a mawna mai tuan ngawl tu a ci nopna hi. Ethiopa [Africa] mivompa in a civom laih thei ngawl a, pawlbeam in a pawl a laih thei ngawl bangma, siatna a zongsang eite zongh phatna kivawt thei ngawl hi. Pawlkhatte in ka kampau vaphuat bang hi ngawl a, ka thin thiangtho hi ci vakak pang hi. Ka thinsung thiangtho a, mawna vawk zo ing a ci thei tu kuama om bo ci. (Jer. 2:22, 13:23, Pau. 20:9)\n4. Tapidaw Suana “Church Membership”\nTopa Jesus in, Topa, Topa awng hong ci theampo vantung ngam sungah a tum siat batu hi. Vantung ka Pa dei bang a ngamtate bek tum tu hi ci hi. Biakna dangte in Topa Jesus sia “Topa” ci ngei ngawl a, Tapidaw a suaksate bekma in ci hi. Tua ahiciang, Tapidaw suana taw vantung tum paih ngawl tu ci sia heaksa hi. “Pa Deina” taw kisai, pheenna nam tatuam kiza thei hi. Khatvei Easter Sunday zing in, biakna ulian mama khat ii a thuhilna ah, vantung tum natu “Pa Deina” sia, “Mission nasepna” hi hong ci hi. Mission seamte bek vantung theng thong le, thuthiamna kici thei nawn tu ziam? Mission sepna sia Pa deina ma ahita zong, vantung ngam tum natu hi ngawl a, a tumsate atu bek hi. Hi thu sia, nungzuite in zongh tel nuam mama uh ahikom, “Pathian deina bang, ka sep thei natu bang vawt tu khu ziam” ci in dongh uh hi. Topa Jesus in, “Pathian ii a dei nasep sia ama ii a sawlpa na up tu ahi hi.” na ci ziau hi. (Matt. 7:21, John 6:28-29)\n5. Thaa Letsong “Spiritual Gifts”\nThukhenna Ni hong thet ciangin, Topa awng na min taw Pathian thuhil [prophesy: kamsang] in, na min taw doaite notkeak in, na lamdang tam mama vawt hi ngawl khu ziam ci tu uh hi. Tasia ciang note hong he ngei bong, no misiate awng ka kung pan tai keak vun ka ci tu hi ci. Khan tawntung Tapidaw bek hi ngawlin thaa thu zong thahat mama napi, hi bang keak hong kici thong le bang ih law tam. Tuhun ciang zong, thu-um a kici tam mama vantung ngam theng tuak ngawl hi. Hite sia, kamsang thei, doai not thei, nalamdang zongh lak thei kale Topa Jesus nei pepeu ngawlin, thaa letsong a ngate hi a, leitung ah a lauhuai bel thu hi. Ngupna ka hilna mun pawlkhatah, nidang pekin thaa letsong ka nga a cihonkhat ngupna a thak in hong kitel saan uh hi. Eima in Topa Jesus he napi, ama ii hong heak ngawl tnaak tu lauhuai lalawm hi. (Matt. 7:22-23)\n6. Biakna Lampui “Religious\nLeader” Nicodemussia Judahte ii biakna lampui thupi mama khat hi. Israel ngam bup Pharisee 6000 sungah kihel bek ngawlin, Sanhedrin kici biakna thukhente 40 sungah kihel lai hi. Zan khat ciang ama zongh vantung thet natu huvau tel thiang nuam ahikom, Topa Jesus tungah a dok le, Topa in niivei a suak kik ngawl peuma, vantung ngam mu ngawl tu hi ci hi. Ama in lamdangsa in, mihing khanthinsa khat a nu sung pan bangbang suak kik thei tu ziam ci hi. Tui le Thaa Thiangtho taw suak kik tu ni hi a ci ciang tel zo mama ngawl ahikom, a khakbel ciang ama tel thei tu, Moses ii ngul khai sia le ama ii thinglamtee na sontee hi. Tua taw kizom in ih Lai Thiangtho sungah a thupi bel khat ahi, Pathian in leitung it mama ahikom, a Tapa neisun hong pia hi. Tua Tapa a um theampo kuama thi nawn ngawlin tawntung nuntakna nga hi ci in na hilh thua hi. Khan tawntung biakna lampui seam napi, ih thet natu mun ih tel bua thongle patau huai hi. (John 3:1-16)\n7. Biakna Hanciamna “Religiousness”\nPaul sia nidangin a min Saul hi a, Judah biakna a thi pui ngam zadongin biakna hanciam hi. Israel minam, Benjamin suan [Israel nam 12 sungah Judah le Benjamin te sia biakna hanciam belte] le Hebrew tatak [tua hun lai Israelte in Greek kam bek zangh kale, biakna citak Paul in Hebrew kam zangh] Pharisee khat a hina taw thukham zui siat, biakna a lawp leih hu in Pawlpi vawtsia [Tapidawte in amate Judah biakna a suksiat tu a lau hang] ngamtatna tungtang ah paubanna mal khat zongh a om ngawl dongin, takkha hi. Biakna hanciamna lamsang suan tu adim-aha in a neipa hi. Ahizong, tuate theampo sangin a manpha zawpek Topa Jesus heakna le miphatanna a nei tak ciang, ama hanciamna theampo sia eak bangin mu zen hi. Mihing tam mamate amate biakna hanciamna in Topa Jesus ngupna a saan thei natu lam khaktan pumsai thei hi. (Phil. 3:3-11)\n8. Ngamthak Nasepna\n“Missionary Works” Topa Jesus in Pharisee te tungah, noma upna [Judaism] sungah mihing khat na nga thei natu in, tuipi ngal khat ah tui lam lei lam taw pai nu hi. Tuabangin nungzui khat na nga zawk uhciang, noma sangin a zaa nii in hell ngam sungah ngim nga tu in vawt nu hi ci in lang vadeap hi. Mission sepna zongh piangthak in a seam a om bangma, ankuang atu a pai zongh kitam mama hi. Pharisee te in ngual tungah Pathian thu a son uh ciang, thinsung kikhealna ciang then ngawl ahikom, za vanglak a kikkheal ngawlte sia hell sungah, a za ngei ngawlte sangin a zaa nii ngimna thuak sak suak hi. Topa in za napi a kinging ngawl khat sia, a za ngawlin a kinging ngawl khat sangin ngim nga zaw tu hi na ci hi. John Wesley zongh piangthak ngawlpi in USA ah mission naseam in a pai le, a cia ciang, “Keima in ngual teng kikheal sak ka hihang, akua in kei hong kikheal sak tu nu ziam?” ci in phun vangui hi. Moravian Mission te tung tawnin ama zongh kikheal a, leitung ngupna thuson minthang bel khat suak hi. (Matt. 23:15, Luk 12:47-48)\n9. Sumpi Piakna “Givings”\nNipi biakpiakna ah sumpi aap ciang ahizong, innkuan khat ii piakna nasia hial khat papo a nei uh ciang ahizong, thungen pawl khatte in, “Topa awng, hi bang hong piakna tungtawnin ngupna sang ngawl lai teng ngupna na pia in..” ci bangin thu a ngen om thei hi. Hisia in, milim biate ii thungetzia taw kibang hi. Leitung bup [whole universe] keak ih nei hial zongin, thaa khat taw kitheak zo ngawl lai tu Topa in ci hi ngawl ziam? Mihing khat hau mama a kisak bel hang, a suapui khat ii thaa a tan zo tu dong a hau leitung mi khat beak om ngawl hi ci hi. Sumpi piakna sia, Pathian hong kalh sawm-a-khat piakna, ih saansa thuphate hangin lungdamkona, hong kamciam sa leitung thuphate ih saan thua lai natu in, a kipia hi bek hi. Sumpi piakna taw ngupna a kinga hi zezen ngawl a, ngupna ih ngana manin sumpi a kipia hi zaw hi. (Mk. 8:36-37, Ps. 49:6-8)\n10. Tuiphumna “Baptism”\nMihing tam mamate in Topa Jesus ii, Nicodemus tungah “Tui le Thaa Thiangtho taw ha suak kik in,” a ci kammal sia, tuiphumna taw ngupna nga tu sa tha thei hi. Pentecost ni Peter thuhilna tungtawn in mawna kisiikkik a, ngupna nga tui kiphumte, a pai khialte pawlkhat in amate uuk bangin pheen thei uh hi. Kisiik vuna, na mawmai natu, Jesus min taw tui kiphum tavun, tua hile Thaa Thiangtho letsong na nga tu uh hi ci. “be baptized in the name of Jesus Christ for (because of) the remission of sins” A Greek Thubu sungah for sia, because of ci zaw hi. Akhiakna sia na mawmai natu cina hi ngawl a, na mawna, uh mai zo ahiciang cina hizaw hi. Tuiphumna sia, mawmaina [pianthak] TU hi ngawl a, ih mawna maina [pianthak] HANG hizaw hi. Pawlpi khat bang in Jesus min taw tuikiphum papo le, mawmaina le pianthakna nga tu kium kazen hi. Tua hu in hibang pawlpite sia a paikhial thak [neo cult] sazian sungah kikoi hi. Tuiphumna khawng taw ngupna kinga tu hi thong le, Paul in tuiphum ngawlin om thei tu ziam? Tui le Thaa Thiangtho a kicina ah tui sia, Pathian kammal a cina hi a, tua kammal tungah Thaa Thiangtho ii na a sepna tungtawnin pianthakna a kinga hi bek hi. (Sawl. 2:38,1 Cor. 1:14-17,0John 3:5, Eph. 5:26-27)\nKhatvei lai, Kalaymyo Churches Council pan, biakna dang pan lampui phonegyi te kisam a, ih biakna lampuite in Tapidaw le Kawl biakna sia a kibang sua uh hi. SRBA mission field pan hong kikheal Kawlte khat in, lungkim mama ngawl a, thuson khuan ngen hi. Ama cina ah “Hi biaknate nii sia, a patna la kibang bo, a laizang la kibang bo. A tawpna zongh kibang bo,” hong ci hi. Akiban ngawlna ka son thei tu ziam a cile son sak ngam ngawl hi. A kiban ngawlna sia Jesus kici leitung Hunpa hang hi bek hi. Atatak ci leang, Tapidaw biakna a, kipan biakna khat papo le pathian dang khat papo in hong ngum thei ngawl hi. Pathian Tapa neisun Topa Jesus Christ khat bekma in hong hun thei hi. Banghang ziam?\n1. Mawnei Ngawl Pathian:\nThongtak tetek khat le khat kitan thei ngawl a, thongtak ngawl khat bek in tan thei hi. Leitung bup sia, Adam a kipan thunit ngawlna thong sungah kiluangta siat a, mawnei ngawl Topa Jesus in mawneite a zong tu le a ngum tu in leitung ah hong paisuk hi. Adam ii Pathian thu a nit ngawl hu in mawnei a sua zawk ciang, a zong Pathian in tuni dong ma hong zong tan lai hi. Biakna dangte ah mihingte in a pathian zong uh a, ei sia ih Pathian in eima hong zong hi. Pathian in kei hong mu zo ci in tetti pan natu na nei zo na ziam? (Rom. 11:32, Gal. 3:22, Luk. 19:10, Pian. 3:8)\n2. Chisan Hong bua Pathian:\nChi kibua ngawlin mawmaina om ngawl hi. Topa Jesus sia mawnei ngawl Pathian ahitazong, chi le sa nei ngawl ahikom, Pathian a hina taw hong tan thei ngawl hi. ua hi a, ngaknu thiangtho Mary ngil kawmin mihing bangin; leitung ah hong pianna taw a chi hong bua hi. Paisan Poai lai, tuuno chisan kinoai innkuante suakta ahi bangma Ama sia, Paisan tuuno hi a, Ama chisan a um theampo mawna thukhenna taw ih kipeal hi. Chisan hangin a mawna teng mai sitset zo ci in a tel tatak ngawlte in, Pathian theampo a kibangln tuat hi. Biakna dangte ah mawnei ngawl Pathian chisan luang a, a tatna ih za ngei ziam? Jesus chisan in mawna daan pan hong tan bek ngawlin ih mawna theampo pan hong’thiansua zo hi. (Heb. 9:22, John 1:14, 1 Cor. 5:7,1 Peter 1:18- 19,/l John 1:7b)\n3. Thina Hong thuak Pathian:\nCain ii biakpiakna ah ama mawna luangin a thi om ngawl ahikom, a mawna mai ngawl hi. Abel luangin tuu khat thi ahikom ama suakta hi. Mangtaang tang khat in lei ah taakin a thi phot buale, ama nguak hi top tu a, a thi le taang tang tam mama pha tu hi Topa in ci hi. Mangtaang ih tu le mangtaang kila tu a, vaimim ih tu le vaimim kila tu hi. Pathian Tapa kitu in athi ciang, a um theampo Pathian ta kisuak siat a, Topa Jesus sia eite ii ih u lianbelpa suak hi. Pa Pathian in A Tapa ii ngupna nasepna teng lungkim ahikom thina pan phongto kik a, tua tungtawnin eite Pathian mai ah miphatanna sungah hong kitheng sak lai zen hi. A mihingte atu a thuaksak Pathian dang ih he ngei ziam? (Heb. 11:4, John 12:24, Rom. 8:29, 4:25)\n4. Thinglamte tungpan Hong tan Pathian:\nTopa Jesus in leitungmi theampo ii mawna thinglamtee Lungah pua in, ih mawna leiba theampo a lo siat zawkciang, “Kiman zo hi.” ci in zawna taw au hi. Satan [ngulpui] lu sutham a, mawnei ngawlpa in mawneite taangin khatvei lian a thina taw Pa kungah ama a saang teng hong thet pui hi. Taanglai thiampite nisim biakna tau ah dingin biakpiakna vawt paisuak kale, Topa Jesus in ngupna nasep zo siat zo ahikom, Pa ziatsang ah to hithiat in eite. atu thu hong ngetsak lai hi. Nasep zo ngawl laite ding a, a zosate to hi ngawl ziam? Nang sep thei hi ngawl, nang sep tu zongh hi ngawl, Ama in hong zaw sak siat zo hi. Topa Jesus zawna sateng a mang ngamte suakta a, a mang ngam ngawlte sia hell a teal suak hi. A teal theite Topa Jesus thina hangin, a mawna kithiansua bek ngawlin ama in tawntung atu cialcing sak [He has perfected forever] lai zen hi. Hi cialcinna sia, dinmun cialcinna “Positional Perfection” hi a, biakna dangte ah a kiza ngei ngawl thuku khat ahi hi. Pha lei ahikom kuama in um ngam ngawl hi. “It is too good to be true” (Isai. 53:6, John 19:30,1 Peter3:18, Heb. 10:10-12,14)\n5. Na Teal /Saan tu Hong Ngak Pathian:\nTopa Jesus sia ama mihing Israelte kung hong pai napi, a mipuite in nial uh hi. Ama saang a, a um theampo Pathian ta sauna thu hong pia hi. Esau in, Pathian piak thupha lian mama innluaza sia be meetui kuang taw theak ziau.. Judas in Topa Jesus sia dangka 30 taw theak meak ih ve.. Tuni na mai ah Topa in thina le nuntakna, Kongpi zai le Kongpi ciak nam nii hong koi sak meak ih ve, a koisia zaw na teal tu ziam? Kongpi zai ih et ciang a sia khat beak om ngawl a, eima Tapidawte a kipan biakna theampo ii a na hanciam thu hi. Kongpi zai ahi ngamtat phatna sia ngupna nga natu hi ngawl a, ngupna ngasate ii nuntak zia tu ahi hi. Ngamtat phatna taw ngupna kinga ngawl kale, ngupna nga takpi khat in ngamtat pha hong ngamta hamtang tu hi. Kongpi zai tot tu ol a, Kongpi ciak tot tu sia banghang haksa hi tu ziam? Atam zawte in Topa up ziau tu sia ol leih [foo easy] a sa zongh om, pha leih [too good] a sa zongh om,’haksa leih [too hard] a sa zongh om uh a, a saan thei tu hong haksa peuma leleau hi. Topa Jesus thuthiamna upna taw saan ziau tu sangin hanciam tu ma olsa zaw thong hi. Hunlap in a kilawm sia teal in awng. Ahai leih maa in v’en.. (John 1:11-12, Pian. 25:29-33, Matt. 26:15, Thuhilkikna 30:19, Eph. 2:10)\n« Lampi Nam Ni\nPriority in Life »